cyanic-selkie/wikianc huggingface dataset:
ആരോഗ്യത്തിലെ ലിംഗ അസമത്വം
ഘടനാപരമായ ലിംഗാടിസ്ഥാനത്തിലുള്ള അടിച്ചമർത്തൽ
വരുമാനം, വിദ്യാഭ്യാസം, ആരോഗ്യരക്ഷ, പോഷണം, രാഷ്ട്രീയ അഭിപ്രായ സ്വാതന്ത്ര്യം എന്നിവയുടെ കാര്യത്തിലുള്ള ഘടനാപരമായ ലിംഗപദവി അസന്തുലിതത്വത്തിന് മോശം ആരോഗ്യവുമായും ആരോഗ്യസുസ്ഥിതി കുറയുന്നതുമായും ശക്തമായ ബന്ധമുണ്ട്. ഇത്തരം ഒട്ടേറെ മേഖലകളിലെ ഘടനാപരമായ ലിംഗവിവേചനങ്ങൾക്ക് സ്ത്രീകളുടെയും ട്രാൻസ് ജെൻഡറുകളുടെയും ആരോഗ്യസ്ഥിതിയുമായി പരോക്ഷമായ ബന്ധമുണ്ട്.ഉദാഹരണത്തിന് വികസിത രാജ്യങ്ങളിലെ സ്ത്രീകൾ ഔപചാരികമായ തൊഴിൽ കമ്പോളത്തിൽ പങ്കെടുക്കാൻ സാദ്ധ്യത കുറവാണ്. ഇതിന്റെ ഫലമായി, സ്ത്രീകൾക്ക് തൊഴിൽ സുരക്ഷിതത്വം, ആരോഗ്യസംരക്ഷണം ഉൾപ്പെടെയുള്ള സാമൂഹ്യസംരക്ഷണ സംവിധാനങ്ങൾ, എന്നിവ അപ്രാപ്യമാകുന്നു. കൂടാതെ ഔപചാരിക തൊഴിൽ സേനയ്ക്കുള്ളിൽ തന്നെ സ്ത്രീകളും ട്രാൻസ് ജെൻഡറുകളും അവരുടെ താഴ്ന്ന ലിംഗപദവിയുമായി ബന്ധപ്പെട്ട പ്രശ്നങ്ങളും പീഡനങ്ങളും നേരിടേണ്ടി വരുന്നു. വരുമാനമുള്ള തൊഴിലും ഗാർഹിക ജോലികളും സമതുലിതമായി കൊണ്ടുപോകുക എന്ന വെല്ലുവിളി കഠിനമായ തളർച്ച, രോഗാണുബാധകൾ, മാനസികാരോഗ്യ പ്രശ്നങ്ങൾ എന്നിവ സൃഷ്ടിക്കുകയും സ്ത്രീകളുടെയും ലൈംഗിക ന്യൂനപക്ഷങ്ങളുടെയും ആരോഗ്യസ്ഥിതി പൊതുവിൽ മോശമാക്കുകയും ചെയ്യുന്നു.
പാചകം, ജലശേഖരണം എന്നിവ പോലുള്ള ചുമതലകൾ സ്ത്രീകൾക്കുള്ള അപകട സാദ്ധ്യത കൂട്ടുന്നു. വേതനമില്ലാത്ത ഗാർഹിക  ജോലികളിൽ കുടുങ്ങിക്കിടക്കുന്നത് വിദ്യാഭ്യാസം തൊഴിൽ എന്നിവയ്ക്കുള്ള അവസരങ്ങൾ നിഷേധിക്കുന്നത് കൂടാതെ(ഇവ രണ്ടും ദീർഘകാലാടിസ്ഥാനത്തിൽ മെച്ചപ്പെട്ട ആരോഗ്യം നേടുന്നതിന് പരോക്ഷമായി സഹായിക്കുന്ന ഘടകങ്ങളാണ്) സ്ത്രീകളെ ആരോഗ്യപ്രശ്നങ്ങൾക്ക് കൂടുതൽ സാദ്ധ്യത ഉള്ളവരാക്കുകയും ചെയ്യുന്നു.ഖര ഇന്ധനം ഉപയോഗിച്ച് ആഹാരം പാകം ചെയ്യുന്ന പ്രദേശങ്ങളിലെ സ്ത്രീകൾ ഗാർഹിക അന്തരീക്ഷത്തിലെ വായു മലിനീകരണത്തിന് വിധേയരാകുന്നു.
ഘടനാപരമായ ലിംഗ അസമത്വം സ്ത്രീകൾക്കും ട്രാൻസ് ജെൻഡറുകൾക്കും എതിരായ ചില വിശേഷമായ അതിക്രമങ്ങളുടെയും, അരികുവൽക്കരണത്തിൻറേയും, അടിച്ചമർത്തലിൻറേയും ഫലമാണ്. പുരുഷന്മാരുടെ അതിക്രമങ്ങൾ, ബാലലൈംഗിക പീഡനം, സ്ത്രീകളുടെ പെരുമാറ്റവും സഞ്ചാരസ്വാതന്ത്ര്യവും കടുത്ത നിയന്ത്രണത്തിലാക്കുക, ചേലാകർമം, ചൂഷണം, അടിമപ്പണി എന്നിവ ഇതിൽ ഉൾപ്പെടുന്നു. സ്ത്രീകളും പെൺകുട്ടികളും ലൈംഗിക ന്യൂനപക്ഷങ്ങളും മനുഷ്യക്കടത്ത്, ദുരഭിമാനക്കൊല എന്നിവ പോലുള്ള വേണ്ടത്ര രേഖപ്പെടുത്തപ്പെട്ടിട്ടില്ലാത്ത ചൂഷണങ്ങൾക്കും അതിക്രമങ്ങൾക്കും ഇരയാകുന്നുണ്ട്. അനാവശ്യ ഗർഭധാരണം, ശാരീരിക പരിക്കുകൾ, ഗർഭം അലസലുകൾ, മാനസികത്തകരാറുകൾ, മയക്കുമരുന്ന് ഉപയോഗം, ലൈംഗികബന്ധത്തിലൂടെ പകരുന്ന രോഗങ്ങൾ തുടങ്ങി അകാലമരണത്തിലേക്ക് നയിക്കുന്ന അവസ്ഥകളുമായി ഈ അതിക്രമങ്ങൾക്ക് ബന്ധമുണ്ട്.
ആരോഗ്യസേവനം ഉപയോഗപ്പെടുത്താനുള്ള സ്ത്രീകളുടെയും ട്രാൻസ് ജെൻഡറുകളുടെയും ശേഷിയെ മറ്റു തരത്തിലുള്ള ഘടനാപരമായ  ലിംഗ അസമത്വങ്ങൾ ആഴത്തിൽ സ്വാധീനിക്കുന്നു. സഞ്ചാരസ്വാതന്ത്ര്യത്തിനുമേലും പെരുമാറ്റത്തിനുമേലും ഉള്ള അസന്തുലിതമായ നിയന്ത്രണങ്ങൾ, സാമ്പത്തിക വിഭവങ്ങളുടെമേൽ നിയന്ത്രണം കുറയുക എന്നിവ ഇതിനുദാഹരണങ്ങളാണ്.സാമൂഹ്യമായ ലിംഗവിവേചനം സ്ത്രീകളുടെയും ലൈംഗിക ന്യൂനപക്ഷങ്ങളുടെയും ആരോഗ്യത്തിൻറെ പ്രാധാന്യം കുറച്ചു കാണുന്നതിനും അതുവഴി സ്ത്രീകൾക്കും ട്രാൻസ് ജെൻഡറുകൾക്കും ആരോഗ്യസംവിധാനങ്ങൾ താരതമ്യേന പ്രാപ്യമല്ലാതാകുന്നതിനും ഇടയാകുന്നു.
അടിച്ചമർത്തലിന്റെ മറ്റ് വഴികൾ
ലഘുചിത്രം|Uninsured Children by Poverty Status, Household Income, Age, Race and Hispanic Origin and Nativity in the United States in 2009 ലിംഗ അസമത്വം കൂടാതെ ന്യൂനപക്ഷപദവിയിലോ ദാരിദ്ര്യത്തിലോ ജീവിക്കുന്ന സ്ത്രീകളും ലൈംഗിക ന്യൂനപക്ഷങ്ങളും അവ മൂലമുള്ള അടിച്ചമർത്തലുകളും അനുഭവിക്കുന്നുണ്ട്.
ഗോത്രവും വംശവും
കറുത്ത വർഗക്കാർ ഘടനാപരമായ അതിക്രമങ്ങൾ കൂടുതലായി നേരിടേണ്ടി വരുന്നുണ്ട്. ലിംഗ പദവി കൂടാതെ ഗോത്രവും കറുത്തവർക്ക് ആരോഗ്യത്തെ പ്രതികൂലമായി ബാധിക്കുന്ന ഘടകമാണ്. ഉയർന്നവരുമാനമുള്ളതും താഴ്ന്ന വരുമാനമുള്ളതുമായ രാജ്യങ്ങളിൽ പാർശ്വവൽക്കരിക്കപ്പെട്ട വംശങ്ങളിലെ സ്ത്രീകൾക്കിടയിൽ മാതൃ^മരണനിരക്ക് വെള്ളക്കാരായ സ്ത്രീകളെക്കാൾ കൂടുതലാണെന്ന് പഠനങ്ങൾ കാണിക്കുന്നു.
സാമൂഹ്യസാമ്പത്തിക പദവി
ആരോഗ്യ വെല്ലുവിളികളുടെ കാര്യത്തിൽ ലോകമെമ്പാടുമുള്ള സ്ത്രീകളും ട്രാൻസ് ജെൻഡറുകളും സമാനമായ വെല്ലുവിളികൾ നേരിടുന്നുണ്ടെങ്കിലും, സാമൂഹ്യ സാമ്പത്തിക അവസ്ഥകൾ ഒട്ടേറെ വ്യത്യസ്ത സാഹചര്യങ്ങൾ സൃഷ്ടിക്കുന്നു.സ്ത്രീകളുടെയും ട്രാൻസ് ജെൻഡറുകളുടെയും ജീവിത സാഹചര്യങ്ങൾ അവരുടെ സാമൂഹ്യ സാമ്പത്തികസ്ഥിതിയെ മാത്രമല്ല, അവർ ജീവിക്കുന്ന രാജ്യത്തെയും ആശ്രയിച്ചിരിക്കുന്നു.
എല്ലാ പ്രായ വിഭാഗങ്ങളിലും ഉയർന്ന വരുമാനമുള്ള രാജ്യങ്ങളിലെ സ്ത്രീകൾ കൂടുതൽ കാലം ജീവിക്കുകയും രോഗവും അകാല മരണവും ഉണ്ടാവാനുള്ള സാദ്ധ്യത താഴ്ന്ന വരുമാനമുള്ള രാജ്യങ്ങളിലെ സ്ത്രീകളെക്കാൾ കുറവായിരിക്കുകയും ചെയ്യുന്നു. സമ്പന്ന-ദരിദ്ര രാജ്യങ്ങൾ തമ്മിലുള്ള ആരോഗ്യകാര്യത്തിലെ ഏറ്റവും ശ്രദ്ധേയമായ വ്യത്യാസം മാതൃമരണ നിരക്കിലാണ്. നിലവിൽ മാതൃമരണങ്ങളിൽ ഭൂരിഭാഗവും ദരിദ്രമോ മാനവിക ദുരന്തങ്ങൾ നിലനിൽക്കുന്നതോ ആയ രാജ്യങ്ങളിൽ കേന്ദ്രീകരിച്ചിരിക്കുന്നു. വർഷം തോറുമുള്ള മാതൃമരണങ്ങളിൽ 99% വും ഇത്തരം രാജ്യങ്ങളിലാണ് നടക്കുന്നത്. സ്ത്രീകളുടെ ആരോഗ്യ സംരക്ഷണത്തിനാവശ്യമായ സ്ഥാപനസംവിധാനങ്ങൾ ഇത്തരം രാജ്യങ്ങളിൽ ഇല്ലാതിരിക്കുകയോ വേണ്ടത്ര വികസിതമല്ലാതിരിക്കുകയോ ചെയ്യുന്നത് മൂലമാണിത്.
മുഖ്യധാരയിലേക്ക് കൊണ്ടുവരൽ
ജെൻഡർ മെയിൻസ്ട്രീമിങ്ങ് 1995 ലെ സ്ത്രീകൾക്കായുള്ള നാലാം ഐക്യരാഷ്ട്രസഭാ സമ്മേളനം പ്രധാന ആഗോള തന്ത്രമായി തീരുമാനിച്ചിട്ടുണ്ട്. ലിംഗപദവിപരമായ മുഖ്യധാരയിലേക്ക് കൊണ്ടുവരൽ യുണൈറ്റഡ് നാഷൻസ് എക്കണോമിക്ക് ആൻഡ് സോഷ്യൽ കൗൺസിൽ 1997 ഇൽ ഇങ്ങനെയാണ് നിർവചിച്ചിട്ടുള്ളത്:
“ലിംഗപദവിപരമായ ഒരു കാഴ്ചപ്പാട് മുഖ്യധാരയിൽ കൊണ്ടുവരിക എന്നാൽ: നിയമനിർമ്മാണം, നയരൂപീകരണം, പരിപാടികളുടെ രൂപീകരണം എന്നിവ ഉൾപ്പെടെ ഏത് പ്രവർത്തന പദ്ധതിയും സ്ത്രീകളെയും പുരുഷന്മാരെയും ലൈംഗിക ന്യൂനപക്ഷങ്ങളേയും എങ്ങനെ ബാധിക്കും എന്ന് നിർണയിക്കലാണ്. ഇത് സ്ത്രീക്കും പുരുഷനും ട്രാൻസ് ജെൻഡറിനും ഒരുപോലെ ഗുണഫലങ്ങൾ കിട്ടുന്ന തരത്തിലും അസമത്വം നിലനിർത്താത്ത തരത്തിലും സ്ത്രീയുടെതു പോലെ തന്നെ പുരുഷൻറേയും ട്രാൻസ് ജെൻഡറുകളുടെയും ഉൽകണ്ഠകളും അനുഭവങ്ങളും രാഷ്ട്രീയ, സാമ്പത്തിക, സാമൂഹ്യ മണ്ഡലങ്ങളിലെ നയങ്ങളുടെയും പദ്ധതികളുടെയും രൂപരേഖയുടെയും, നിർവഹണത്തിൻറേയും, മേൽനോട്ടത്തിൻറേയും വിലയിരുത്തലിൻറേയും അവിഭാജ്യ തലമായി മാറ്റുക എന്നതാണ്. ആത്യന്തിക ലക്ഷ്യം ലിംഗനീതി കൈവരിക്കലാണ്.”
കഴിഞ്ഞ കുറച്ചു വർഷങ്ങളായി ജെൻഡർ മെയിൻസ്ട്രീമിങ്ങ് സ്ത്രീപുരുഷട്രാൻസ് ജെൻഡറുകൾക്കിടയിൽ ആരോഗ്യകാര്യങ്ങളിൽ തുല്യത കൈവരിക്കുന്നതിനുള്ള അംഗീകരിക്കപ്പെട്ട സമീപനമായി മാറിയിട്ടുണ്ട്. സാങ്കേതിക തന്ത്രങ്ങൾ ആവശ്യമായിരിക്കെത്തന്നെ, ലിംഗപദവിപരമായ ആരോഗ്യ അസമത്വം പരിഹരിക്കാൻ അവ മാത്രം മതിയാവില്ല എന്ന തിരിച്ചറിവ് ഇപ്പോൾ ഉണ്ട്. ഭരണകൂടങ്ങളിലും ആരോഗ്യസംവിധാനം ഉൾപ്പെടെയുള്ള സംഘടനകളിലും ഉള്ള ലിംഗ വിവേചനം, പക്ഷപാതിത്വം, അസമത്വം എന്നിവ തിരിച്ചറിയുകയും ചോദ്യം ചെയ്യപ്പെടുകയും ചെയ്യുന്നു. ആരോഗ്യ അസമത്വത്തെ അഭിസംബോധന ചെയ്യുന്നതിന് എല്ലാ ആരോഗ്യ പരിപാടികളിലും ഉള്ള ലിംഗപദവിയിൽ അധിഷ്ഠിതമായ വ്യത്യാസങ്ങളും അസമത്വങ്ങളും കണ്ടെത്തുകയും ജീവശാസ്ത്രപരമോ ലിംഗപദവിപരമോ ആയ സ്ത്രീകളുടെയും ലൈംഗിക ന്യൂനപക്ഷങ്ങളുടെയും പ്രത്യേക ആരോഗ്യ ആവശ്യങ്ങളെ അഭിസംബോധന ചെയ്യുന്ന പരിപാടികൾ നടപ്പിലാക്കുകയും ചെയ്യുന്നു.
സ്ത്രീ ശാക്തീകരണം.
വിദ്യാഭ്യാസം, തൊഴിൽ, ആരോഗ്യം എന്നീ മേഖലകളിൽ സ്ത്രീകളുടെയും ട്രാൻസ് ജെൻഡറുകളുടെയും പങ്കാളിത്തം വർദ്ധിപ്പിച്ചു കൊണ്ട് ലിംഗനീതി ഉറപ്പാക്കാമെന്ന് ഐക്യരാഷ്ട്രസംഘടന കണ്ടെത്തിയിട്ടുണ്ട്. സ്ത്രീകൾ വീട്ടിലും പുറത്തും ഔദ്യോഗികവും അനൗദ്യോഗികവുമായ പരിചരണ ദാതാക്കളായി നിർണായക പങ്ക് വഹിക്കുന്നു. അമേരിക്കൻ ഐക്യനാടുകളിൽ 66% പരിചരണ ദാതാക്കൾ സ്ത്രീകളാണ്. ഇതിൽ മൂന്നിലൊന്ന് സ്ത്രീ പരിചരണ ദാതാക്കൾ രണ്ടോ മൂന്നോ ആളുകളെ പരിചരിക്കുന്നുണ്ട്. ആരോഗ്യത്തിലെ ലിംഗനീതിയുടെ പ്രശ്നങ്ങളെ അഭിസംബോധന ചെയ്യുന്ന സമീപനങ്ങളും ചട്ടക്കൂടുകളും പരിചരണത്തിൽ സ്ത്രീകളുടെ ഈ പങ്ക് അംഗീകരിക്കേണ്ടതുണ്ട്. സ്ത്രീകളുടെ പങ്കാളിത്തത്തിലുള്ള വർദ്ധനവ് ജീവിത ഗുണനിലവാര വർദ്ധനയ്ക്ക് കാരണമാകുന്നതായി സ്ത്രീശാക്തീകരണത്തിനായുള്ള വിവിധ പദ്ധതികളുടെ വിശകലനം തെളിയിക്കുന്നു. സ്ത്രീകളുടെയും ട്രാൻസ് ജെൻഡറുകളുടെയും സംഘടനാശേഷിയും വിലപേശൽ ശേഷിയും വർദ്ധിക്കുക, സ്ത്രീ-ട്രാൻസ് ജെൻഡർ കേന്ദ്രീകൃത നയങ്ങളും ഗവണ്മെൻറ് തലത്തിലുള്ള മാറ്റങ്ങളും ഉണ്ടാവുക, താഴ്ന്ന ജീവിത അവസ്ഥയിലുള്ള സ്ത്രീകളുടെയും ട്രാൻസ് ജെൻഡറുകളുടെയും സാമ്പത്തിക അവസ്ഥയിലുള്ള മുന്നേറ്റം എന്നിവ ജീവിതഗുണനിലവാര വർദ്ധനയിൽ ഉൾപ്പെടുന്നു.
അവലംബം
വർഗ്ഗം:ഫെമിനിസം വർഗ്ഗം:സാമൂഹ്യ അസമത്വം വർഗ്ഗം:ആരോഗ്യത്തെ സ്വാധീനിക്കുന്ന ഘടകങ്ങൾ
അഗ്രപൂജ
ധർമപുത്രർ നടത്തിയ രാജസൂയത്തിൽ അഗ്രപൂജയ്ക്ക് തിരഞ്ഞെടുക്കപ്പെട്ടതു ശ്രീകൃഷ്ണൻ ആയിരുന്നു. സഹദേവൻ ശ്രീകൃഷ്ണന്റെ പേരു നിർദ്ദേശിക്കുകയും അതിനെ ദേവർഷികളും ബ്രഹ്മർഷികളും മറ്റുള്ളവരും അനുകൂലിച്ച് അഭിപ്രായം പ്രകടിപ്പിക്കുകയും ചെയ്തതായി മഹാഭാരതത്തിൽ പ്രസ്താവിച്ചിരിക്കുന്നു. ചേദിരാജാവായ ശിശുപാലൻ ഇതിൽ പ്രതിഷേധിക്കുകയും ശ്രീകൃഷ്ണനെതിരെ അസഭ്യവർഷം ചൊരിയുകയും ചെയ്തപ്പോൾ കൃഷ്ണൻ അദ്ദേഹത്തെ വധിച്ചതായും തുടർന്നുപറയുന്നു.
ആധുനികകാലത്തും ലൗകികവും വൈദികവുമായ പ്രധാന ചടങ്ങുകളിൽ മുഖ്യാതിഥിയായി ഒരു വ്യക്തിയെ സ്വീകരിച്ച് അഗ്രപൂജയുടെ താത്ത്വികമായ ഉദ്ദേശ്യം ഏറെക്കുറെ പുലർത്തിവരുന്നുണ്ട്. അഗ്രപൂജയ്ക്ക് അഗ്യ്രപൂജയെന്നും പറയും.
ചെകുത്താന്റെ കോട്ട
സംവിധായക നിർമാതായ എം.എ. നേശൻ സതീഷ് ഫിലിംസിന്റെ ബാനറിൽ ന്യൂട്രോൺ, പ്രകാശ് എന്നീ സ്റ്റുഡിയോകളിൽ നിർമിച്ച മലയാളചലച്ചിത്രമാണ് ചെകുത്തന്റെ കോട്ട. ജിയോ പിക്ചേഴ്സിന്റെ വിതരണത്തിൽ 1967 ഡിസംബർ 7-ന് ഈ ചിത്രം കേരളത്തിൽ പ്രദർശനം തുടങ്ങി. ഈ ചിതത്തിന്റെ സംവിധായക നിർമാതാവായ എം.എ. നേശൻ പ്രശസ്തനടൻ സത്യന്റെ സഹോദരനാണ്.
കഥാസംഗ്രഹം
വനമധ്യത്തിൽ ബംഗ്ലാവിൽ താമസിച്ച് നാട്ടിൽ കൊള്ളയും കൊലയും നടത്തുന്ന സംഘത്തെ യമുന എന്ന കഥാപാത്രത്തിന്റെ നേതൃത്ത്വത്തിൽ കണ്ടു പിടിക്കുന്നതാണ് ഇതിലെ കഥാസംഗ്രഹം.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ലുഡോ
ലുഡോ /ˈluːdəʊ, ˈljuː-/ ("ഞാൻ കളിക്കുന്നു" എന്നർത്ഥമുള്ള ലുഡോ എന്ന ലാറ്റിൻ പദം ) രണ്ടോ നാലോ പേർക്ക് ഇരുന്ന് കളിക്കാവുന്ന ഒരു ബോർഡ് ഗെയിം ആണ്. ഇതിൽ കളിക്കാർ നാലുപേരും കട്ടയുരുട്ടി കിട്ടുന്ന സംഖ്യയനുസരിച്ച് തങ്ങളോരോരുത്തരുടേയും കരുക്കളെ ബോർഡിൽ കളി തുടങ്ങുന്ന ഇടം മുതൽ തീരുന്ന ഇടം വരെ മത്സരിച്ചു നീക്കുന്നു. ഇത് ഇന്ത്യയിലെ പച്ചീസി എന്ന കളിക്കു സമാനവും അതിനേക്കാൾ ലളിതവുമാണ്. ഇതിന്റെ പല വകഭേദങ്ങൾ ലോകത്തിന്റെ പല ഭാഗങ്ങളിലും പല പേരുകളിലായി പ്രചാരത്തിലുണ്ട്.
ചരിത്രം
പച്ചീസി 6ആം നൂറ്റാണ്ടോടെ ഇന്ത്യയിൽ ആവിർഭവിച്ചതാണ്. അജന്ത ഗുഹകളിൽ ചിത്രീകരിച്ചതായി കാണുന്ന ബോർഡുകളാണ് ഈ കളിയുടെ ഇന്ത്യയിലെ ഏറ്റവും പഴക്കമേറിയ തെളിവ്.
ഈ കളി മുഗൾ ചക്രവർത്തിമാരും കളിച്ചിരുന്നത്രേ; അൿബർ തന്നെ ഉദാഹരണം.
പത്തൊൻപതാം നൂറ്റാണ്ടിന്റെ അവസാനത്തോടെ ഈ കളിയുടെ വകഭേദങ്ങൾ ഇംഗ്ലണ്ടിലുമെത്തിത്തുടങ്ങി. അവയിൽ 1896 നോടടുപ്പിച്ച് പ്രത്യക്ഷപ്പെട്ട ഒന്ന് ലുഡോ എന്ന പേരിൽ പകർപ്പവകാശം നേടുകയും ചെയ്തു.
പേരുകൾ
വടക്കേ അമേരിക്കയിൽ പർച്ചീസി എന്ന വിപണനനാമത്തിലാണ് ഇത് പുറത്തിറങ്ങുന്നത്. അതിനു സമാനമായി ചില കളികൾ സോറി!, അഗ്രവേഷൻ, ട്രബിൾ എന്നീ വിപണനനാമങ്ങളിലും വില്പക്കനയ്കെത്തുന്നുണ്ട്.
ജർമ്മനിയിൽ "ചൊറിഞ്ഞു കേറേണ്ടെടോ" (കോപം വരണ്ട) എന്ന അർത്ഥത്തിൽ "Mensch ärgere dich nicht" എന്ന പേരിലും അറിയപ്പെടുന്നു. ഡച്ച്, സെർബോ-ക്രൊയേഷ്യൻ, ബൾഗേറിയൻ, ചെക്ക്, സ്ലൊവാക്, പോളിഷ് നാടുകളിലെല്ലാം സമാനമായ പേരുകളാണുള്ളത്. Chińczyk ("The Chine(s)e") എന്നും വ്യാപകമായി വിളിക്കപ്പെടുന്നു.
സ്വീഡനിൽ "ഫിയറ്റ്" എന്ന ലാറ്റിൻ പദത്തിൽ നിന്നുത്ഭവിച്ച "ഫിയ" എന്ന പേരിലാണ് അറിയപ്പെടുന്നത്. എന്നാൽ ഡെൻമാർക്കിലും നോർവേയിലും ഇത് ലുഡോ എന്നു തന്നെയാണ്.
ലുഡോ ബോർഡ്
ബോർഡിന്റെ വിവിധ ഭാഗങ്ങൾ മഞ്ഞ, പച്ച, ചുവപ്പ്, നീല എന്നീ നിറങ്ങളിൽ തയ്യാറാക്കിയവ ആയിരിക്കും. ഓരോ കളിക്കാരനും ഓരോ നിറവും അതത് നിറങ്ങളിലുള്ള നാല് വീതം ചില്ലുകളും (എല്ലു കഷണങ്ങൾ കൊണ്ടുണ്ടാക്കിയവയാണ് ശരിക്കുള്ളവയെങ്കിലും ഇപ്പോൾ ഏറെയും കടലാസോ പ്ലാസ്റ്റിക്കോ ആണ്) അനുവദിക്കുന്നു. കളിക്കാനുള്ള ഭാഗം കുരിശാകൃതിയിൽ അടയാളപ്പെടുത്തിയ സമചതുരപ്പലകയാണ് ഉപയോഗിക്കുന്നത്. കുരിശിന്റെ ഓരോ കാലും മൂന്ന് നിരകളുള്ളവയായിരിക്കും - ഓരോ നിരയ്ക്കും ആറു വീതം ചതുരങ്ങളും. നടുവിലെ നിരയുടെ അഞ്ചു കള്ളികൾ നിറമുള്ളവയായിരിക്കും. ഇതാണ് അതത് നിറമെടുത്ത കളിക്കാരന്റെ വീട്. വീട്ടുനിരയിൽപെടാത്ത ആറാം കള്ളിയാണ് കളിക്കാരന്റെ തുടക്ക കള്ളി. ബോർഡിന്റെ ഒത്ത മധ്യത്തിലുള്ള വലിയ കളമാണ് ഒടുക്ക കള്ളി. സാധാരണയായി ഓരോ നിറത്തിന്റേയും വീട്ടുനിരയുടെ മേലേയായി വരുന്ന നാലു ത്രികോണങ്ങൾ ചേർന്നതായിരിക്കും ഇത്.
ഒറ്റനോട്ടത്തിൽ
രണ്ടോ മൂന്നോ നാലോ പേർക്ക് കളിക്കാം. തുടക്കത്തിൽ ഓരോ നിറത്തിന്റേയും ചില്ലുകൾ പലകയുടെ ഓരോ അരികുകളിൽ മുറ്റമെന്ന് വിളീക്കപ്പെടുന്ന ഭാഗത്ത് ആയിരിക്കും. അവസരം കിട്ടുന്നതിനനുസരിച്ച് കളിക്കാർ തങ്ങളുടെ ഓരോ ചില്ലു വീതം തുടക്കക്കള്ളിയിലെത്തിച്ച് പലകയിലെ കളി നടക്കുന്ന പാതയിലൂടെ പ്രദക്ഷിണദിശയിൽ ബോർഡിലുടെ ചുറ്റുന്നു. (ഈ പാത ഒരു കളിക്കാരന്റേയും വീട്ടുനിരയിൽ പെടുന്നതല്ല). സ്വന്തം വീട്ടുനിരയുടെ ചുവടെയെത്തുമ്പോ ഓരോ കളിക്കാരനും ചില്ലിനെ ആ നിരയിലൂടെ മേലോട്ട് നീക്കി ഒടുക്കക്കള്ളിയിലെത്തുന്നതു വരെ തുടരുന്നു. അക്കങ്ങൾ അടയാളപ്പെടുത്തിയ പകിട ഉരുട്ടലാണ് കളിയുടെ ഗതിവേഗം നിർണയിക്കുന്നത്. ഒടുക്കക്കള്ളിയിൽ കയറാൻ വേണ്ടുന്ന സംഖ്യ തന്നെ കൃത്യമായി വീഴുന്ന വരെ കാത്തിരിക്കേണ്ടി വരും. ഏറ്റവും ആദ്യം തന്റെ കയ്യിലുള്ള നാലു ചില്ലും ഒടുക്കക്കള്ളിയിലെത്തിക്കുന്ന ആളാണ് വിജയി. മറ്റുള്ളവർക്ക് രണ്ടും മൂന്നും നാലും സ്ഥാനത്തിനായി മത്സരം തുടരാം.
പകിടയുരുട്ടൽ
ഓരോ കളിക്കാരനും പകിടയുരുട്ടി നോക്കുമ്പോൾ ഏറ്റവും ഉയർന്ന സംഖ്യ നേടുന്ന ആളാണ് കളി തുടങ്ങുന്നത്. പ്രദക്ഷിണദിശയിൽ ഊഴമിട്ട് ഓരോരുത്തരും പകിടയുരുട്ടുന്നു.
മുറ്റത്തു നിന്നും ഒരു ചില്ലിനെ തുടക്കക്കള്ളിയിലിറക്കണമെങ്കിൽ 6 കിട്ടണം. ഒരു ചില്ലിനെയെങ്കിലും ഇറക്കുന്നതു വരെ 6 ഒഴിച്ചുള്ള സംഖ്യകൾ കിട്ടുമ്പോൾ പകിടയെറിയാനുള്ള അവസരം അടുത്തയാൾക്ക് കൈമാറണം. ഒന്നോ ഏറെയോ ചില്ലുകൾ കളത്തിലിറങ്ങിക്കഴിഞ്ഞാൽ ഏതെങ്കിലുമൊരു ചില്ല് പകിടയെറിഞ്ഞ് കിട്ടുന്ന സംഖ്യയ്ക്കനുസരിച്ചുള്ള അത്രയും കള്ളികൾ മുന്നോട്ട് നീക്കാം. 6 കിട്ടിയാൽ കളത്തിലിറങ്ങിയ ചില്ലിനെ മുന്നോട്ടു നീക്കാനോ ഇറങ്ങാത്തതിനെ തുടക്കക്കള്ളിയിലിറക്കാനോ ഉപയോഗിക്കാം. കൂടാതെ അപ്പോൾത്തന്നെ ഒരു തവണ കൂടി പകിടയുരുട്ടുകയുമാവാം. അതിലും ആറാണെങ്കിൽ ഒരിക്കൽ കൂടി ഉരുട്ടാം. എന്നാൽ മൂന്നാം തവണയും 6 വീണാൽ അതുപയോഗിക്കാതെ അവസരം കൈമാറണം. പകിടയെറിഞ്ഞു കിട്ടിയ സംഖ്യ അനുസരിച്ചു തന്നെ വേണം ചില്ലുകൾ നീക്കാൻ. അതുപയോഗിച്ച് നീക്കം സാധ്യമല്ലെങ്കിൽ പകിട അടുത്തയാൾക്ക് കൈമാറണം.
സ്വന്തം ചില്ലിരിക്കുന്ന കളത്തിലേക്ക് ഒരു ചില്ലു കൂടി നീക്കാനാവില്ല. എന്നാൽ എതിരാളിയുടെ ചില്ലിരിക്കുന്ന കളത്തിൽ സ്വന്തം ചില്ലെത്തിച്ചാൽ എതിരാളിയുടെ ചില്ലിനെ മൂറ്റത്തേക്ക് മടക്കി അയയ്ക്കാം. എതിരാളിക്ക് വീണ്ടും ഒരു 6 കിട്ടിയാലേ അതിനെ തിരികെ കളത്തിലിറക്കാൻ കഴിയൂ. (പച്ചീസിയിൽ നിന്നും വ്യത്യസ്തമായി ഇവിടെ ഇത്തരം വെട്ട് തടയുന്ന സുരക്ഷിത താവളങ്ങളൊന്നുമില്ല. എന്നാൽ ഒരാളുടെ വീട്ടുനിരയിൽ എതിരാളികൾക്ക് കടക്കാൻ കഴിയാത്തതു കൊണ്ട് അവിടം സുരക്ഷിതമാണെന്നു പറയാം. ഇന്ത്യയിൽ പ്രചാരത്തിലുണ്ടായിരുന്ന കളിയിൽ നാലു ഭാഗങ്ങളിൽ ഓരോന്നിലും നക്ഷത്ര ചിഹ്നമുള്ള ഓരോ സുരക്ഷിത താവളമുണ്ട്. ഏറ്റവും വലത്തേ നിരയിൽ മുകളിൽ നിന്ന് നാലാമത്തേതാണ് ഇത്.)
പുറത്തേക്കുള്ള കണ്ണികൾ
Mens erger je niet Fia (brädspel)
എറിയോക്കോളേസീ
പോയേൽസ് ഓർഡറിലെ സപുഷ്പികളായ ഏകബീജപത്ര സസ്യങ്ങളുടെ കുടുംബമാണ് എറിയോക്കോളേസീ(Eriocaulaceae). പൈപ്പ് വോർട്ട് കുടുംബം (pipewort family)എന്ന് അറിയപ്പെടുന്നു. ഏഴ് ജനുസുകളിലായി 1207 സ്പീഷീസുകൾ വിവരിക്കപ്പെട്ടിട്ടുള്ള വലിയ ഒരു സസ്യകുടുംബമാണിത്. വ്യാപകമായി കാണപ്പെടുന്ന ഇവയുടെ വൈവിദ്ധ്യം പ്രധാനമായും അമേരിക്കയിലെ ഉഷ്ണമേഖലാപ്രദേശങ്ങളിലാണ്.ചുരുക്കം ചില സ്പീഷീസുകൾ സമശീതോഷ്ണ മേഖലകളിൽ കാണപെടുന്നു. അമേരിക്കൻ ഐക്യനാടുകളിൽ 16 സ്പീഷീസുകളും,കാനഡയിൽ രണ്ടും യൂറോപ്പിൽ ഒന്നും (Eriocaulon aquaticum) സ്പീഷീസുകളും മാത്രമാണ് ഉള്ളത്. നനവുള്ള മണ്ണിലാണ് ഇവയ്ക്ക് പ്രിയം. തെക്കേ ഇന്ത്യയിലെ പശ്ചിമഘട്ടത്തിലെ ജൈവവൈവിദ്ധ്യ ഹോട്സ്പോട്ടുകളിലും ഈ സസ്യകുടുംബം കാണപ്പെടുന്നു.
ഇവ മിക്കതും ബഹുവർഷായുക്കളായ ഓഷധികളാണ്. എന്നാൽ ചിലവ വാർഷിക സസ്യങ്ങളുമാണ്. സൈപ്പെറേസീ, ജുൻ കേസീ എന്നീ സമാന സസ്യകുടുംബങ്ങളുമായി സാമ്യം പുലർത്തുന്നു. അവയെപ്പോലെ തന്നെ വളരെ ചെറിയ കാറ്റിന്റെ സഹായത്തോടെ വിത്തുവിതരണം നടത്തുന്ന പൂങ്കുലകളാണുള്ളത്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ടി.ആർ. സുന്ദരം
മലയാളത്തിലെ ആദ്യ ശബ്ദ ചലച്ചിത്രമായ ബാലന്റെ നിർമ്മാതാവാണ് '''ടി.ആർ. സുന്ദരം എന്ന തിരുചെങ്ങോട് രാമലിംഗ സുന്ദരം''' (1907–1963).
1907 ജൂലൈ 16-ന് കോയമ്പത്തൂരിൽ ജനിച്ചു. ടെക്സ്റ്റൈൽ വ്യാപാര കുടുംബത്തിലെ അംഗമായിരുന്നു സുന്ദരം. ഇംഗ്ലണ്ടിലെ ലീഡ്സ് സർവ്വകലാശാലയിൽ നിന്നും ടെക്സ്റ്റൈൽ എഞ്ചിനീയറിങ്ങിൽ ബിരുദം കരസ്ഥമാക്കി. ബ്രിട്ടീഷ് വനിത ഗ്ലാഡിസിനെ വിവാഹം ചെയ്തു. സൗത്ത് ഇന്ത്യൻ ഫിലിം ചേമ്പർ ഓഫ് കൊമേഴ്സിന്റെ പ്രസിഡന്റായും സുന്ദരം പ്രവർത്തിച്ചിട്ടുണ്ട്. 1963 ആഗസ്റ്റ് 30-ന്‌ സുന്ദരം അന്തരിച്ചു.
ചലച്ചിത്രനിർമ്മാണം
1938-ൽ മലയാളത്തിലെ ആദ്യ ശബ്ദചിത്രമായ ബാലൻ നിർമ്മിച്ചു. പിന്നീട് 1955-ൽ തമിഴിലെ ആദ്യ വർണചിത്രമായ ആലിബാബയും 40 തിരുടർകളും സംവിധാനം ചെയ്തു. 1961-ൽ മലയാളത്തിലെ ആദ്യ വർണ ചിത്രമായ കണ്ടംബെച്ച കോട്ട് നിർമ്മിക്കുകയും സംവിധാനം ചെയ്യുകയും ചെയ്തു.
മോഡേൺ തിയേറ്റേഴ്സ് എന്ന പേരിൽ 1936-ൽ സേലത്ത് ഒരു സ്റ്റുഡിയോ ആരംഭിച്ചു. 1937-ൽ നിർമ്മിച്ച സതി അഹല്യയാണ് സ്റ്റുഡിയോയുടെ ആദ്യ ചിത്രം. ഈ ചിത്രം പരാജയമായിരുന്നതിനാൽ സാമ്പത്തികമായി ബുദ്ധിമുട്ടിലായി. ഈ കാലത്ത് ഹിന്ദു ദിനപത്രത്തിൽ തന്റെ രണ്ടാമത്തെ ചിത്രത്തിനായി പരസ്യം നൽകി. മദ്രാസ് മലയാളി അസോസിയേഷൻ സെക്രട്ടറി എ. സുന്ദരം പിള്ള ഈ പരസ്യം കണ്ട് അദ്ദേഹത്തെ സമീപിക്കുകയും ബാലൻ എന്ന ചിത്രം പിറവി കൊള്ളുകയും ചെയ്തു. സാമ്പത്തികമായി ബാലൻ വിജയിച്ചതിനാൽ തുടർന്ന് നിരവധി ചിത്രങ്ങൾ പുറത്തിറക്കി. തമിഴ്, തെലുങ്ക്, കന്നട, മലയാളം, ഹിന്ദി, സിംഹള, ഇംഗ്ലീഷ് ഭാഷകളിലായി 100-ലധികം ചിത്രങ്ങൾ അദ്ദേഹം നിർമ്മിച്ചു. ഇതിൽ 56 ചലച്ചിത്രങ്ങൾ സുന്ദരം തന്നെയാണ് സംവിധാനം ചെയ്തത്.
ബാലൻ കേരളത്തിനു പുറത്തുവെച്ചാണ് ചിത്രീകരിച്ചത്. തിരുനെൽവേലിയിലാണ് ചിത്രീകരണം നടന്നത്. ചിത്രം നിർമ്മിക്കുവാൻ ആവശ്യമായ ചെലവ് അന്ന് 50,000 രൂപ ആയിരുന്നു. 1937 ഓഗസ്റ്റ് 17-ന് സേലം മോഡൺ സ്റ്റുഡിയോയിൽ വച്ചാണ് ചിത്രീകരണം ആരംഭിച്ചത്.
അവലംബം
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:തമിഴ് ചലച്ചിത്രനിർമ്മാതാക്കൾ
ബെസ്റ്റ് ഫ്രണ്ട്സ്
ബെസ്റ്റ് ഫ്രണ്ട്സ് പുറത്തിറങ്ങിയ 2007ൽ പുറത്തിറങ്ങിയ മലയാള ചലച്ചിത്രമാണ്. സുനിൽ കുമാർ റെഡ്ഢി സംവിധാനം ചെയ്ത ഈ ചിത്രത്തിൽ അരുൺ, സുനൈന,മുകേഷ് എന്നിവർ അഭിനയിച്ചിരിക്കുന്നു.
ബാഹ്യ കണ്ണികൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
വില്യം മോണ്ട്ഗോമറി വാട്ട്
സ്കോട്ടിഷ് ഓറിയന്റലിസ്റ്റ്, ചരിത്രകാരൻ, അക്കാദമിക്, ആംഗ്ലിക്കൻ പുരോഹിതൻ എന്നീ നിലകളിൽ വിശ്രുതനായിരുന്നു വില്യം മോണ്ട്ഗോമറി വാട്ട് (14 മാർച്ച് 1909 - ഒക്ടോബർ 24, 2006). 1964 മുതൽ 1979 വരെ എഡിൻബർഗ് സർവകലാശാലയിൽ അറബി, ഇസ്ലാമിക് പഠനങ്ങളുടെ പ്രൊഫസറായിരുന്നു.
ഇസ്‌ലാമിന്റെ മുസ്‌ലിം ഇതര പടിഞ്ഞാറൻ വ്യാഖ്യാതാക്കളിൽ ഒരാളായിരുന്നു വാട്ട്, കരോൾ ഹില്ലെൻബ്രാൻഡിന്റെ അഭിപ്രായത്തിൽ ഇസ്‌ലാമിക പഠനമേഖലയിൽ വളരെയധികം സ്വാധീനം ചെലുത്തിയ പണ്ഡിതനും ലോകമെമ്പാടുമുള്ള നിരവധി മുസ്‌ലിംകൾ ഏറെ ബഹുമാനിക്കപ്പെടുന്ന വ്യക്തിയുമാണ് വാട്ട്. പ്രവാചകൻ മുഹമ്മദിന്റെ ജീവചരിത്രങ്ങളായ മുഹമ്മദ് മക്കയിൽ (1953), മുഹമ്മദ് മദീനയിൽ (1956) എന്നിവ ഈ മേഖലയിലെ ക്ലാസിക്കുകളായി കണക്കാക്കപ്പെടുന്നു.
ആദ്യകാല ജീവിതവും വിദ്യാഭ്യാസവും
1909 മാർച്ച് 14 ന് സ്കോട്ട്‌ലൻഡിലെ ഫൈഫിലെ സീറസിലാണ് വാട്ട് ജനിച്ചത്. അദ്ദേഹത്തിന് 14 മാസം മാത്രം പ്രായമുള്ളപ്പോൾ പിതാവ് മരണപ്പെട്ടു, ചർച്ച് ഓഫ് സ്കോട്ട്ലൻഡിലെ പുരോഹിതനായിരുന്നു പിതാവ്.
നിയുക്ത ശുശ്രൂഷ
1939 ൽ സ്കോട്ടിഷ് എപ്പിസ്കോപ്പൽ ചർച്ചിൽ ഡീക്കനായും 1940 ൽ പുരോഹിതനായും വാട്ട് നിയമിക്കപ്പെട്ടു. 1939 മുതൽ 1941 വരെ ലണ്ടൻ രൂപതയിലെ വെസ്റ്റ് ബ്രോംപ്ടണിലെ സെന്റ് മേരി ദി ബോൾട്ടൺസിൽ അദ്ദേഹം പാതിരിയായിരുന്നു. 1941-ൽ ജർമ്മൻ സൈനികാക്രമണത്തിൽ സെന്റ് മേരീസ് തകർന്നപ്പോൾ, പരിശീലനം തുടരാൻ അദ്ദേഹം എഡിൻബർഗിലെ ഓൾഡ് സെന്റ് പോൾസിലേക്ക് മാറി. 1943 മുതൽ 1946 വരെ ജറുസലേമിലെ ആംഗ്ലിക്കൻ ബിഷപ്പിന് അറബി സ്പെഷ്യലിസ്റ്റായി സേവനമനുഷ്ഠിച്ചു.
ബാഹ്യ ലിങ്കുകൾ
വർഗ്ഗം:2006-ൽ മരിച്ചവർ വർഗ്ഗം:1909-ൽ ജനിച്ചവർ
ആലപ്പി വിൻസന്റ്
മലയാളത്തിലെ ഒരു ചലച്ചിത്ര അഭിനേതാവായിരുന്നു ആലപ്പി വിൻസന്റ്. ആദ്യ ശബ്ദചിത്രമായ ബാലനിലെ ആദ്യ സംഭാഷണമായി ഉച്ചരിച്ചത് ഇദ്ദേഹമാണ്. ഗുഡ്‌ലക്ക് ടു എവരിബഡി ഇംഗ്ലിഷ് സംഭാഷണമാണ് ഇദ്ദേഹം ആദ്യമായി ഉച്ചരിച്ചത്. ബാലനിൽ വിരുതൻ ശങ്കു എന്ന കഥാപാത്രത്തെയാണ് ഇതിൽ അവതരിപ്പിച്ചത്. അഭിനേതാവായ സെബാസ്റ്റ്യൻ കുഞ്ഞുകുഞ്ഞു ഭാഗവതരുടെ സഹോദരനാണ് വിൻസന്റ്.
അവലംബം
വർഗ്ഗം:മലയാളചലച്ചിത്രനടന്മാർ
റീത്ത ഗാംഗുലി
ഒരു ഇന്ത്യൻ ശാസ്ത്രീയ സംഗീതജ്ഞയും ഗാനരചയിതാവുമാണ് റീത്ത ഗാംഗുലി. കലാപോഷണത്തിനായുള്ള കലാധർമ്മി എന്ന ലാഭേച്ഛയില്ലാതെ പ്രവർത്തിക്കുന്ന സംഘടനയുടെ സ്ഥാപകയുമാണിവർ. 2000-ത്തിലെ സംഗീത നാടക അക്കാദമി അവാർഡ് ജേതാവായ റീത്തയ്ക്ക് ഭാരത സർക്കാർ 2003ൽ പത്മശ്രീ പുരസ്കാരം സമ്മാനിക്കുകയുണ്ടായി. സംഗീത നാടക അക്കാദമിയുടെ മുൻ സെക്രട്ടറിയായ കേശവ് കോത്താരിയാണു ഭർത്താവ്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ
ആന്റി-റൈറ്റിസ്റ്റ് ക്യാമ്പൈൻ
വലത്ത്‌|ലഘുചിത്രം|250x250ബിന്ദു| കമ്മ്യൂണിസ്റ്റ് രാഷ്ട്രീയ പ്രസ്ഥാനത്തിന് പിന്തുണ നൽകുന്ന 1950 ലെ പല ചൈനീസ് പരേഡുകളിലൊന്ന്. 1957 മുതൽ ഏകദേശം 1959 വരെ നീണ്ടുനിന്ന പീപ്പിൾസ് റിപ്പബ്ലിക്ക് ഓഫ് ചൈനയിലെ, കമ്മ്യൂണിസ്റ്റ് പാർട്ടി ഓഫ് ചൈനക്കുള്ളിലും (സി‌പി‌സി) പുറത്തുമുള്ള "വലതുപക്ഷക്കാരെന്ന്" ആരോപിക്കപ്പെട്ടവരെ നീക്കം ചെയ്യുന്നതിനുള്ള ഒരു രാഷ്ട്രീയ പ്രചാരണമായിരുന്നു ആന്റി റൈറ്റിസ്റ്റ് ക്യാമ്പൈൻ (അർഥം:വലതുപക്ഷ വിരുദ്ധ പ്രചാരണം). ചെയർമാൻ മാവോ സേതൂങ് ആണ് കാമ്പയിൻ ആരംഭിച്ചത്, എന്നാൽ ഡെങ് സിയാവോപ്പിംഗ്, പെംഗ് ഷെൻ എന്നിവരും ഒരു പ്രധാന പങ്ക് വഹിച്ചു. വലതുപക്ഷ വിരുദ്ധ പ്രചാരണം ചൈനയിലെ ജനാധിപത്യത്തെ ഗണ്യമായി തകർക്കുകയും രാജ്യത്തെ ഒരു യഥാർത്ഥ ഏകകക്ഷി രാഷ്ട്രമാക്കി മാറ്റുകയും ചെയ്തു.
വലതുപക്ഷം എന്നതിന്റെ നിർവചനം എല്ലായ്പ്പോഴും സ്ഥിരതയുള്ളതായിരുന്നില്ല, ചിലപ്പോൾ ഇടതുപക്ഷക്കാരായിട്ടുള്ള സർക്കാരിന്റെ വിമർശകരും ഇതിൽ ഉൾപ്പെടുന്നു, എന്നാൽ ഇത് ഔദ്യോഗികമായി മുതലാളിത്തത്തെ അനുകൂലിക്കുന്നവരോ അല്ലെങ്കിൽ ഏകകക്ഷി ഭരണത്തിനും നിർബന്ധിതവും ഭരണകൂടം നടത്തുന്നതുമായ കൂട്ടായ്‌മയ്‌ക്കും എതിരായവരുമായ ബുദ്ധിജീവികളെ പരാമർശിക്കുന്നു. ചൈനയുടെ ഔദ്യോഗിക സ്ഥിതിവിവരക്കണക്കുകൾ പ്രകാരം, " ബൊലുവൻ ഫാൻ‌ഷെംഗ് " കാലഘട്ടത്തിൽ, വലത് വിരുദ്ധ പ്രചാരണം കുറഞ്ഞത് 550,000 ആളുകളുടെ രാഷ്ട്രീയ പീഡനത്തിന് കാരണമായി. യഥാർത്ഥ ഇരകളുടെ എണ്ണം 1 മുതൽ 2 ദശലക്ഷം വരെ അല്ലെങ്കിൽ അതിലും കൂടുതലാണെന്ന് ഗവേഷകർ കണക്കാക്കുന്നു. വലതുപക്ഷ വിരുദ്ധ കാമ്പെയ്‌നിനിടെ തെറ്റുകൾ സംഭവിച്ചിട്ടുണ്ടെന്നും ഇരകളിൽ ഭൂരിഭാഗം പേർക്കും 1959 മുതൽ പുനരധിവാസം ലഭിച്ചിട്ടുണ്ടെന്നും ഡെങ് സിയാവോപിംഗ് സമ്മതിച്ചിട്ടുണ്ട്.
പശ്ചാത്തലം
രണ്ട് കാമ്പെയ്‌നുകളുടെയും തുടക്കം മാവോ സേതുങ്ങിന്റെ നിയന്ത്രണത്തിലായിരുന്നുവെങ്കിലും, ആവിഷ്‌കാര സ്വാതന്ത്ര്യവും ബഹുസ്വരതയും ഉയർത്തുന്നതും സർക്കാരിനെ വിമർശിക്കുന്നതുമായ ഹണ്ട്രഡ് ഫ്ലവേഴ്സ് കാമ്പെയ്‌നിനെതിരായ പ്രതികരണമായിരുന്നു വലതുപക്ഷ വിരുദ്ധ കാമ്പയിൻ. ലോംഗ് മാർച്ചിന്റെ കാലത്തോളം പിന്നോട്ട് പോകുമ്പോൾ, സിസിപിക്കുള്ളിൽ "വലതുപക്ഷക്കാർ"ക്കെതിരെ നീരസം ഉണ്ടായിരുന്നു, ഉദാഹരണത്തിന്, ഷാങ് ബോജുൻ.
ആദ്യ തരംഗം
ആക്രമണങ്ങളുടെ ആദ്യ തരംഗം ജൂലൈ 1957 ൽ ഹണ്ട്രഡ് ഫ്ലവേഴ്സ് പ്രസ്ഥാനം അവസാനിച്ചതോടെ തുടങ്ങി. വർഷാവസാനത്തോടെ, എഴുത്തുകാരൻ ഡിംഗ് ലിംഗ് ഉൾപ്പെടെ 300,000 ആളുകൾ വലതുപക്ഷക്കാരായി ലേബൽ ചെയ്യപ്പെട്ടു. സംസ്ഥാന ആസൂത്രണ കമ്മീഷനിൽ ജോലി ചെയ്തിരുന്ന ഭാവി പ്രധാനമന്ത്രി ഷു റോങ്ജിയെ 1958-ൽ നിഷ്കാസനം ചെയ്തു. പ്രതികളിൽ ഭൂരിഭാഗവും ബുദ്ധിജീവികളായിരുന്നു. ശിക്ഷകളിൽ അനൗപചാരിക വിമർശനം, കഠിനാധ്വാനം ചെയ്യിപ്പിക്കൽ, ചില സന്ദർഭങ്ങളിൽ വധശിക്ഷ എന്നിവ ഉൾപ്പെടുന്നു. ഉദാഹരണത്തിന്, ഗാൻസുവിലെ ശ്രദ്ധേയമായ ലേബർ ക്യാമ്പായ ജിയാബിയാംഗൗയിൽ, 1957 മുതൽ 1961 വരെ ഏകദേശം 3,000 രാഷ്ട്രീയ തടവുകാരെ തടവിലാക്കിയിരുന്നു, അവരിൽ 2,500 പേർ മരിച്ചു, കൂടുതലും പട്ടിണി മൂലം.
ഒരു പ്രധാന ലക്ഷ്യം സ്വതന്ത്ര നിയമ വ്യവസ്ഥയായിരുന്നു. നിയമവിദഗ്ധരെ മറ്റ് ജോലികളിലേക്ക് മാറ്റി; പകരം ജുഡീഷ്യൽ അധികാരം രാഷ്ട്രീയ പ്രവർത്തകരും പോലീസും പ്രയോഗിച്ചു.
രണ്ടാമത്തെ തരംഗം
പ്രചാരണത്തിന്റെ രണ്ടാം ഭാഗം 1959 ജൂലൈ 2 - ഓഗസ്റ്റ് 16 ന് നടന്ന ഉയർന്ന പാർട്ടി നേതാക്കളുടെ യോഗം ആയ ലുഷൻ കോൺഫറൻസിനെ തുടർന്നാണ് തുടങ്ങിയത്. ഗ്രേറ്റ് ലീപ് ഫോർവേഡിന്റെ വിമർശകനായ പിആർസിയുടെ പ്രതിരോധ മന്ത്രി ജനറൽ പെങ് ദെഹുവായിയെ യോഗം അപലപിച്ചു.
മാവോയുടെ വിമർശനം
തെക്കുപടിഞ്ഞാറൻ പ്രദേശങ്ങളിൽ പല പ്രവിശ്യകളിലും ഭരണം നടത്തിയ ഡെങ്, പ്രതിവിപ്ലവകാരികൾ എന്ന് ആരോപിക്കപ്പെടുന്നവരെ ലിക്വിഡേറ്റ് ചെയ്യുന്നതിൽ വളരെ മോശമായിരുന്നു. അതിന്രേ പേരിൽ ചെയർമാൻ പോലും അദ്ദേഹത്തിന് എഴുതിയിരുന്നു. കാമ്പെയ്‌നിന്റെ ബോഡി കൗണ്ട് മന്ദഗതിയിലാക്കാൻ മാവോ ഡെങ് സിയാവോപിങ്ങിനോട് ഇങ്ങനെ ആവശ്യപ്പെട്ടു:
പുനരധിവാസം
1976-ൽ മാവോയുടെ മരണശേഷം, ബൊലുവൻ ഫാൻഷെങ് കാലഘട്ടത്തിൽ പല ശിക്ഷകളും റദ്ദാക്കപ്പെട്ടു. ആ സമയത്ത്, നേതാവ് ഡെങ് സിയാവോപിങ്ങിന്റെ കീഴിൽ, രാജ്യം സാമ്പത്തികമായി മുന്നോട്ട് പോകാൻ മുതലാളിത്ത അനുഭവം ആവശ്യമാണെന്ന് സർക്കാർ പ്രഖ്യാപിച്ചു, തുടർന്ന് ആയിരക്കണക്കിന് പ്രതിവിപ്ലവ കേസുകളുടെ കുറ്റകരമായ വിധികൾ അസാധുവായി - വലതുപക്ഷ കുറ്റാരോപിതരും പീഡിപ്പിക്കപ്പെട്ടവരുമായ പലരെയും ഇത് ബാധിച്ചു. 1957 ലെ "ഒന്നാം തരംഗ" സമയത്ത് പ്രസ്ഥാനത്തിന്റെ ഏറ്റവും ആവേശഭരിതരായ പ്രോസിക്യൂട്ടർമാരിൽ ഡെങ് സിയാവോപിങ്ങും പെങ് ഷെനും ഉണ്ടായിരുന്നിട്ടും ഇത് സംഭവിച്ചു.
ചൈനയിലെ സെൻസർഷിപ്പ്
2009-ൽ, പിആർസി സ്ഥാപിതമായതിന്റെ 60-ാം വാർഷികത്തിന് മുന്നോടിയായി, ചൈനയിലെ നിരവധി മാധ്യമങ്ങൾ 1957-ലെ ഏറ്റവും പ്രധാനപ്പെട്ട സംഭവങ്ങൾ പട്ടികപ്പെടുത്തി, എന്നാൽ അതിൽ വലതുപക്ഷ വിരുദ്ധ പ്രസ്ഥാനത്തിന്റെ പരാമർശം കുറച്ചുകാണുകയോ ഒഴിവാക്കുകയോ ചെയ്തു. പ്രസ്ഥാനത്തിന്റെ വിഷയം അങ്ങേയറ്റം സെൻസിറ്റീവ് ആണെന്ന് അധികൃതർ വെബ്‌സൈറ്റുകളെ അറിയിച്ചതായി റിപ്പോർട്ടുണ്ട്.
പുറം കണ്ണികൾ
വർഗ്ഗം:മനുഷ്യാവകാശധ്വംസനം
ദിമിത്രി സഡോവ്നിക്കോവ്
ഒരു റഷ്യൻ കവിയും നാടോടി സാഹിത്യകാരനും ആയിരുന്നു ദിമിത്രി നിക്കോളയേവിച്ച് സഡോവ്നിക്കോവ് (Дмитрий Николаевич Садовников, 7 മെയ് 1847, റഷ്യൻ സാമ്രാജ്യത്തിലെ സിംബിർസ്കിൽ - ഡിസംബർ 31, 1883, സെന്റ് പീറ്റേഴ്‌സ്ബർഗിൽ, റഷ്യൻ സാമ്രാജ്യം).
അദ്ദേഹത്തിന്റെ പ്രധാന കൃതികളിൽ പ്രശംസ നേടിയ സമാഹാരങ്ങളും ഉൾപ്പെടുന്നു «Загадки русского народа» [റഷ്യൻ ജനതയുടെ രഹസ്യങ്ങൾ] (1876), "റഷ്യയുടെ പാഗൻ ഡ്രീംസ്" (1882) കൂടാതെ «ജപിസ്കി ആംപെരറ്റോർസ്ക്കോഗൊ റുസ്ക്കോഗൊഗൊസ് റെഗ്സ് ഓഫ് ലെഗ്സ്, റുസ്ക്കോഗൊഗൊഗൊസ് റെക്കോബ്]
കൃതികൾ
Notable works include :
അപരനാമങ്ങളിൽ കവിതയും എഴുതിയിട്ടുണ്ട്(Edited)Restore original ''Д. Волжанин and Жанрист''.
External links
വർഗ്ഗം:1847-ൽ ജനിച്ചവർ വർഗ്ഗം:1883-ൽ മരിച്ചവർ വർഗ്ഗം:റഷ്യൻ ഫോക്ക്‌ലോറിസ്റ്റുകൾ
വിശുദ്ധപാപങ്ങളുടെ ഇന്ത്യ
അരുൺ എഴുത്തച്ഛൻ എന്ന പത്രപ്രവർത്തകൻ രചിച്ച് ഡി.സി. ബുക്സ് മേയ് 2016 ന് പ്രസിദ്ധീകരിച്ച സഞ്ചാരസാഹിത്യ കൃതിയാണ് വിശുദ്ധപാപങ്ങളുടെ ഇന്ത്യ .മലയാള മനോരമ പത്തനംതിട്ട ബ്യൂറോയിൽ സീനിയർ റിപ്പോർട്ടറായ അരുൺ എഴുത്തച്ഛൻ, കർണാടകയിലെ ദേവദാസികളുടെ അവസ്ഥയെ കുറിച്ചുള്ള പഠനത്തിന് നാഷണൽ ഫൌണ്ടേഷൻ ഫോർ ഇന്ത്യയുടെ 2016 - 2017 വർഷത്തെ ദേശിയ മാധ്യമ ഫെല്ലോഷിപ്പ് നേടിയിട്ടുണ്ട് .
ഉള്ളടക്കം
ആചാരങ്ങളുടെ പേരിൽ ലൈംഗികത്തൊഴിലിൽ എത്തിപ്പെട്ട പെൺ ജീവിതങ്ങളിലൂടെയുള്ള യാത്രയാണ് പത്രപ്രവർത്തകനായ അരുൺ എഴുത്തച്ഛന്റെ ഈ പുസ്തകം. കർണ്ണാടകയിലെ യെല്ലമ്മാൾ എന്ന ക്ഷേത്രങ്ങളിൽ ഒരു കാലത്ത് ദേവദാസിയാക്കപ്പെട്ട പെൺകുട്ടികൾ പിന്നീട് ലൈംഗികത്തൊഴിലിൽ എത്തിപ്പെടുന്നതും, ആചാരങ്ങളുടെ പേരിൽ ഇന്ത്യയുടെ മറ്റുഭാഗങ്ങളിലും സ്ത്രീകൾ നേരിടുന്ന ചൂഷണങ്ങളുമെല്ലാം പ്രതിപാദിക്കുന്നതാണ് വിശുദ്ധ പാപങ്ങളുടെ ഇന്ത്യ. കൽക്കത്തയിലെ സോനാഗച്ചി, മുംബൈയിലെ കാമാത്തിപുരം എന്നിവിടങ്ങളിലെല്ലാം ഉള്ള ലൈംഗിക തൊഴിലിൽ ഏർപ്പെട്ട സ്ത്രീകളുമായി നടത്തിയ സംഭാഷണങ്ങളും പുസ്തകത്തിൽ ഉൾപ്പെടുത്തിയിട്ടുണ്ട്. 2014ൽ സുപ്രീംകേടതി ഇടപെട്ട് നിരോധിച്ച ദേവദാസി സമ്പ്രദായവും, ഡാൻസ് ബാറുകളും ഇപ്പോഴും നിയമവിരുദ്ധമായി നടക്കുന്നുണ്ടെന്നുള്ള സത്യവും ഈ പുസ്തകത്തിൽ നിന്നും വായിച്ചെടുക്കാം. എട്ടുവർഷത്തോളം ഇന്ത്യയുടെ വിവിധ ഭാഗങ്ങളിലൂടെ സഞ്ചരിച്ച് ദേവദാസികളെയും ലൈംഗികതൊഴിലാളികളെയും നേരിൽ കണ്ട് തയ്യാറാക്കിയതാണ് ഈ പുസ്തകം. നർത്തകികളൊഴിഞ്ഞ മംഗലാപുരം, ഉച്ചംഗിമലയിലെ കറുത്ത പൗർണ്ണമികൾ തുടങ്ങി അവസാനിക്കുന്നില്ല അന്വേഷണങ്ങൾ എന്നിങ്ങനെ 15 ഭാഗങ്ങളിലായി അരുൺ തന്റെ യാത്രാനുഭവങ്ങൾ കുറിച്ചിടുന്നത്.
പുസ്തകം പിറന്ന വഴി
ചുവന്നതെരുവുകളിലേക്ക് എത്തിപ്പെടുന്ന സ്ത്രീകളെക്കുറിച്ച് ഒരു ഞായറാഴ്ച സപ്ലിമെന്ററിയിൽ ഫീച്ചർ തയ്യാറാക്കാൻ തീരുമാനിക്കുന്നതിലൂടെയാണ് സ്ത്രീജീവിതങ്ങളുടെ കാണാപ്പുറങ്ങളിലേക്ക് അരുൺ എഴുത്തച്ഛൻ എത്തിച്ചേർന്നത്. അതിനായി മംഗലാപുരത്തുനിന്നും തുടങ്ങിയ യാത്ര പക്ഷേ അവസാനിച്ചത് "വിശുദ്ധ പാപങ്ങളുടെ ഇന്ത്യ" എന്ന പുസ്തകത്തിലാണ്. ആ യാത്രയിൽ കണ്ടതും കേട്ടതും അറിഞ്ഞതുമായ വിവരങ്ങൾ വെറുമൊരു ഫീച്ചറിൽ മാത്രം ഒതുങ്ങുന്നതല്ലായിരുന്നു. അതിനാലാണ് ഇത്തരമൊരു പുസ്തകത്തിലേക്ക് തന്നെ എത്തിച്ചതെന്ന് ഗ്രന്ഥകാരൻ പറയുന്നു. മാത്രമല്ല, ഒരു പുസ്തകത്തിലും ഒതുക്കാവുന്നതല്ല അവിടെക്കണ്ട സ്ത്രീ ജീവിതങ്ങളുടെ അനുഭവമെന്നും അതൊരു തുടർക്കഥപോലെ നീണ്ടു കിടക്കുന്നു വെന്നും അരുൺ എഴുത്തച്ഛൻ ഓർമ്മിപ്പിക്കുന്നു.
"പിറന്ന് വീഴുന്ന പെണ്ണുങ്ങളുടെ ദുരിതം കാണുമ്പോൾ അങ്ങിനെ ജനിക്കപ്പെടാതെ ഒടുങ്ങിയവർ ഭാഗ്യവതികൾ എന്ന് സമ്മതിക്കേണ്ടി വരുന്നു", "പെൺ ഭ്രൂണഹത്യ നിയമം മൂലം നിരോധിക്കപ്പെട്ടിട്ടും എത്രയോ പെൺകുരുന്നുകൾ ഇന്നും ഭൂമി കാണാതെ ഒടുങ്ങുന്നുണ്ട്", തുടങ്ങി ഈ പുസ്തകത്തിലെ അവസാന കുറിപ്പുകൾ ഇന്ത്യയിലെ സ്ത്രീജീവിതം എത്രമേൽ ദുഷ്കരമാണെന്ന് കാണിക്കുന്നു. . പുസ്തകത്തെ അവലംബിച്ച് വിശുദ്ധ പാപങ്ങളുടെ ഇന്ത്യ എന്ന പേരിൽ തന്നെ ഒരു ഡോക്യുമെന്ററിയും അരുൺ തയ്യാറാക്കിയിട്ടുണ്ട്.
അവലംബം
വർഗ്ഗം: മലയാളത്തിലുള്ള യാത്രാവിവരണങ്ങൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ വർഗ്ഗം:മലയാളസാഹിത്യകൃതികൾ
ഒന്നാം എലിഫന്റ് പാസ്സ് യുദ്ധം
ശ്രീലങ്കൻ സൈനിക താവളമായിരുന്ന എലിഫന്റ് പാസ്സ് പിടിച്ചെടുക്കാൻ എൽ.ടി.ടി.ഇ തീവ്രവാദികൾ നടത്തിയ ആദ്യ ശ്രമമായിരുന്നു ഒന്നാം എലിഫന്റ് പാസ്സ് യുദ്ധം എന്നറിയപ്പെടുന്നത്. ശ്രീലങ്കയുടെ വടക്കൻ പ്രദേശത്തെ ജാഫ്നയുമായി ബന്ധിപ്പിക്കുന്ന തന്ത്രപ്രധാനമായ ഒരു സ്ഥലമായിരുന്നു എലിഫന്റ് പാസ്സ്. ഒരു മാസം നീണ്ടു നിന്ന യുദ്ധത്തിനൊടുവിൽ ശ്രീലങ്കൻ സൈന്യത്തിനായിരുന്നു വിജയം.
യുദ്ധം
1991 ജൂലൈ പത്തിന് എലിഫന്റ് പാസ്സ് ലക്ഷ്യമാക്കി എൽ.ടി.ടി.ഇ വിമത സേന ശക്തമായ ആക്രമണം തുടങ്ങി. ശ്രീലങ്കൻ സേനയും, എൽ.ടി.ടി.ഇയും തമ്മിൽ അന്നേവരെ നടന്നതിൽ ഏറ്റവും രൂക്ഷമായ യുദ്ധമായിരുന്നു അത്. സൈനിക താവളത്തിലേക്കുള്ള എല്ലാ മാർഗ്ഗങ്ങളും അടച്ച ശേഷമായിരുന്നു എൽ.ടി.ടി.ഇ ആക്രമണം തുടങ്ങിയത്. ശ്രീലങ്കൻ സൈനികരെ സഹായിക്കാൻ പുറമേ നിന്നും ആരും എത്താതിരിക്കാനുള്ള ഒരു മുൻകരുതലായിരുന്നു അത്. ഇതു കൂടാതെ, ആകാശമാർഗ്ഗേയുള്ള സഹായവും ഇല്ലാതാക്കാൻ, എൽ.ടി.ടി.ഇ വിമാനവേധ തോക്കുകളും ഉപയോഗിച്ചിരുന്നു. ശ്രീലങ്കൻ സേനയിലെ ആറാം ബറ്റാലിയനെ സേനാംഗങ്ങൾ എലിഫന്റ് പാസ്സിൽ അകപ്പെട്ടു. ദക്ഷിണ ഭാഗത്തു നിന്നും ആക്രമണം ആരംഭിച്ച എൽ.ടി.ടി.ഇ വൈകാതെ ശ്രീലങ്കൻ സേനയുടെ അധീനതയിലായിരുന്നു ചില സൈനിക കേന്ദ്രങ്ങൾ പിടിച്ചെടുത്തു. രണ്ടാം ദിവസം, ആറാം ബറ്റാലിയനിലെ മുതിർന്ന ഒരു ഉദ്യോഗസ്ഥൻ കൊല്ലപ്പെട്ടു.
ഓപ്പറേഷൻ ബലവേഗയ
എൽ.ടി.ടി.ഇ വളഞ്ഞ എലിഫന്റ് പാസ്സിലെ സൈനികരെ രക്ഷിക്കാൻ പുറമേ നിന്നും സൈന്യത്തെ എത്തിക്കുക എന്നത് ദുഷ്കരമായ പ്രവർത്തിയായിരുന്നു. ആധുനികരീതിയിലുള്ള വിമാനവേധ തോക്കുകൾ എൽ.ടി.ടി.ഇയുടെ കൈവശം ഉണ്ടായിരുന്നു. നാലാം ദിവസം, സൈനിക താവളത്തിനു കിഴക്കുള്ള വെറ്റിലക്കേണി എന്ന സ്ഥലത്തു നിന്നും പതിനായിരം പേരടങ്ങുന്ന ശ്രീലങ്കൻ സൈന്യം താവളം ലക്ഷ്യമാക്കി മുന്നേറി. പുലികളിൽ നിന്നുമുള്ള കനത്ത ആക്രമണം കാരണം, ഏതാണ്ട് പതിനെട്ടു ദിവസത്തിനു ശേഷം മാത്രമാണ്, സേനക്കു എലിഫന്റ് പാസ്സിനരികത്തു എത്താൻ കഴിഞ്ഞത്.
കനത്ത നാശനഷ്ടങ്ങളുണ്ടായിട്ടും, ഓഗസ്റ്റ് മൂന്നാം തീയതിയോടെ, സൈന്യം താവളത്തിനടുത്തെത്തി. ഓഗസ്റ്റ് ഒമ്പതാം തീയതി വരെ യുദ്ധം നീണ്ടു നിന്നു. പരാജയം മുന്നിൽ കണ്ട എൽ.ടി.ടി.ഇ തന്ത്രപരമായി പിൻവാങ്ങാൻ തീരുമാനിക്കുകയായിരുന്നു. എൽ.ടി.ടി.ഇയുടെ കണക്കുകൾ പ്രകാരം, 573 പുലികൾ യുദ്ധത്തിൽ കൊല്ലപ്പെട്ടു എന്നു പറയുമ്പോൾ, ശ്രീലങ്കൻ സേനയുടെ കണക്കുകൾ പ്രകാരം ഇത് ഏതാണ്ട് ആയിരത്തിനടുത്താണ്. എല്ലാ യുദ്ധങ്ങളുടേയും മാതാവ് എന്നാണ് ഒന്നാം എലിഫന്റ് പാസ്സ് യുദ്ധത്തെ പ്രസിഡന്റ് പിന്നീടു വിശേഷിപ്പിച്ചത്.
അവലംബം
വർഗ്ഗം:ശ്രീലങ്കയിലെ യുദ്ധങ്ങൾ വർഗ്ഗം:ശ്രീലങ്കൻ ആഭ്യന്തരയുദ്ധം
തുൾസി ഗബാഡ്
ഒരു അമേരിക്കൻ രാഷ്ട്രീയ പ്രവർത്തകയാണ് തുൾസി ഗബാഡ് (ജനനം: ഏപ്രിൽ 12 1981). ഹവായിയിലെ രണ്ടാം ഡിസ്ട്രിക്കിൽ നിന്നും ജനപ്രതിനിധി സഭയൈലേക്ക് തെരഞ്ഞെടുക്കപ്പെട്ട ഡെമോക്രാറ്റിക് പ്രതിനിധിയാണിവർ. യു.എസ് ജനപ്രതിനിധി സഭയിൽ മതഗ്രന്ഥമെന്ന നിലയിൽ ഭഗവദ്ഗീതയുപയൊഗിച്ച് ആദ്യമായി സത്യപ്രതിജ്ഞ നടത്തിയ തുൾസി, അമേരിക്കൻ വംശജയായ ഹിന്ദു മത വിശ്വാസിയാണ് .ഹോണലോ സിറ്റി കൗൺസിൽ പ്രതിനിധിയായിരുന്ന തുൾസി ഇരുപത്തിയൊന്നാം വയസ്സിലാണ് സ്റ്റേറ്റ് കൗൺസിൽ അംഗമാകുന്നത്. സ്റ്റേറ്റ് കൗൺസിൽ അംഗമാകുന്ന ഏറ്റവും പ്രായം കുറഞ്ഞ വ്യക്തിയായിരുന്നു തുൾസി. ഹവായ് ആർമി നാഷണൽ ഗാർഡിൽ മിലിറ്ററി പോലീസ് കമ്പനി കമാൻഡറായ തുൾസി യുഎഇയിൽ രണ്ട് തവണ സേവനം നടത്തിയിട്ടുണ്ട്.
ആദ്യകാല ജീവിതവും വിദ്യാഭ്യാസവും
1981 ഏപ്രിൽ 12നു അമേരിക്കൻ സമൊവയിലെ ലിലൊഅലൊഅ യിൽ മൈക് ഗിബ്ബർദിന്റെയും കരൊൽ പൊട്ടർ ഗാബ്ബാർഡിന്റെയും അഞ്ചുമക്കളിൽ നാലാമതായിട്ടാണ് തുളസിയുടെ ജനനം. അച്ഛൻ മൈക് ഗബ്ബാർഡ് അമെരിക്കൻ സമൊവയിലെ ഫഗറ്റൊഗൊയിൽ ജനിചതുകൊണ്ട് അമേരിക്കൻ പൗരത്വം ലഭിച്ചു. അമ്മ കരോൽ ഗബ്ബാർഡ് ഇന്ത്യാനയിലെ ഡെക്കൊട്ടൂരിൽ ജനിച്ചവളാണ്. 1983ൽ തുളസിക്ക് 3 വയസ്സുള്ളപ്പോൾ ആ കുടുംബം ഹവായിലേക്ക് കുടിയേറി.
തുളസി ഒരു ബഹുമത -ബഹുസംസ്കാരസമൂഹത്തിലാണ് വളർന്നത്. അവളുടെ അച്ഛൻ ഒരു സമൊവൻ യൂറോപ്യൻ പാരമ്പര്യത്തില്പെട്ട ആളായതുകൊണ്ട് കാത്തോലിക്കാ വിശ്വാസി ആയിരുന്നു. എന്നാൽ യോയ, മന്ത്രയോഗ, കീർത്തനം എന്നീവയിൽ താത്പര്യമുള്ളയാളായിരുന്നു. അവളുടെ അമ്മ യൂറോപ്യൻ പാരമ്പര്യമുള്ള ഹിന്ദുമതം പുലർത്തുന്നവരായിരുന്നു. അതുകൊണ്ട് ബാല്യാവസ്ഥയിൽ തന്നെ തുളസി ഹിന്ദുമതവിശ്വാസം പാലിച്ചുതുടങ്ങി. അവരുടെ മക്കൾ ഭക്തി, ജയ് നാരയണൻ, വൃന്ദാവൻ എന്നിവരാണ്.
തുളസി ഫിലിപ്പൈൻസിലെ മിഷണറി പെൺപള്ളിക്കൂടത്തിൽ രണ്ട് വർഷം പഠിച്ചതൊഴിച്ചാൽ വീട്ടിൽ തന്നെ ആണ് സ്കൂൾ പഠനകാലം കഴിച്ചത്. അവർ ഹവാർ പസഫിക് യൂണിവേഴ്സിറ്റിയിൽ നിന്ന് ബിസിനസ് അഡ്മിനിസ്റ്റ്രെഷനിൽ 2009ൽ ബിരുദം നേടി.
ബാഹ്യകണ്ണികൾ
വർഗ്ഗം:അമേരിക്കൻ ജനപ്രതിനിധിസഭാംഗങ്ങൾ വർഗ്ഗം:1981-ൽ ജനിച്ചവർ വർഗ്ഗം:ഏപ്രിൽ 12-ന് ജനിച്ചവർ
ബതൽഹ മൊണാസ്ട്രി
പോർചുഗലിലെ മദ്ധ്യപ്രദേശത്തുള്ള ലൈറിയ ജില്ലയിലെ ബതൽഹ സിവിൽ പാരിഷിൽ സ്ഥിതിചെയ്യുന്ന ഒരു ഡൊമിനിക്കൻ കോൺവെന്റാണ് ബതൽഹ മൊണാസ്ട്രി. ഇത് മൊണാ‍സ്ട്രി ഓഫ് ബാറ്റിൽ എന്ന് അറിയപ്പെടുന്നു. ഇതിന്റെ ഔദ്യോഗിക നാമം മൊണാസ്ട്രി ഓഫ് സെന്റ് മേരി ഓഫ് ദ വിക്ടറി (പോർചുഗീസ്: മൊണാസ്ട്രിയോ ഡെ സാന്ത മരിയ ഡ വിറ്റോറിയ) എന്നാണ് .1385 ലെ അൽജുബറോട്ട യുദ്ധത്തിന്റെ ഓർമ്മക്കായാണ് ഈ മൊണാസ്ട്രി നിർമ്മിച്ചത്. 15-ാം നൂറ്റാണ്ടിലെ അവിസ് രാജവംശത്തിലെ രാജാക്കന്മാരുടെ ഔദ്യോഗിക ശവമടക്ക് പള്ളിയായാണ് ഇത് പ്രവർത്തിച്ചിരുന്നത്. അന്ത്യ ഗോഥിക് വാസ്തുശൈലിയുടെ ഏറ്റവും നല്ല ഉദാഹരണമാണ് ഈ മൊണാസ്ട്രി. മാനൂവിലൈൻ ശൈലിയും ഈ മൊണാസ്ട്രിയിൽ കാണാം.
History
1386 ൽ നിർമ്മാണം തുടങ്ങി 1517 ലാണ് മൊണാസ്ട്രിയുടെ പൂർത്തിയായത്. ഏഴു രാജാക്കന്മാരുടെ ഭരണകാലത്തായാണ് നിർമ്മാണം നടന്നത്. 15 ആർക്കിടെക്റ്റുമാരുടെ (മെസ്ട്രെ ഡാസ് ഒബ്രാസ് ഡ ബതൽഹ) അശ്രാന്ത പ്രയത്നഫലമായാണ് ഇതിന്റെ നിർമ്മാണം നടന്നത്. വളരെയധികം മനുഷ്യ പ്രയത്നവും ഉപകരണങ്ങളും നിർമ്മാണസാമഗ്രികളും ഇതിന്റെ നിർമ്മാണത്തിനായി ചെലവഴിക്കേണ്ടിവന്നു.
ലീ ചൂ നിയോ
ലീ ചൂ നിയോ ( Chinese   ; 7 സെപ്റ്റംബർ 1895 - 7 സെപ്റ്റംബർ 1947) സിംഗപ്പൂരിൽ പ്രാക്ടീസ് ചെയ്ത ആദ്യത്തെ വനിതാ മെഡിക്കൽ ഡോക്ടറായിരുന്നു. അവരുടെ പിതാവ് ലീ ഹൂൺ ലിയോങ് ഒരു വ്യാപാരിയായിരുന്നു. അച്ഛന്റെ രണ്ടാം ഭാര്യ മാക് ഹുപ് സിൻ ആയിരുന്നു അവളുടെ അമ്മ. സിംഗപ്പൂരിന്റെ ആദ്യ പ്രധാനമന്ത്രിയായിരുന്ന ലീ കുവാൻ യൂവിന്റെ അമ്മായി കൂടിയായിരുന്നു ലീ ചൂ നിയോ; അവന്റെ പിതാവ് അവളുടെ അർദ്ധസഹോദരൻ ലീ ചിൻ കൂൺ ആയിരുന്നു.
ചരിത്രം
സിംഗപ്പൂർ ചൈനീസ് ഗേൾസ് സ്കൂളിലും റാഫിൾസ് ഗേൾസ് സ്കൂളിലും ലീ പഠിച്ചു. 1911-ൽ സീനിയർ കേംബ്രിഡ്ജ് സർട്ടിഫിക്കറ്റ് നേടുന്ന ആദ്യത്തെ സ്ട്രെയിറ്റ് ചൈനീസ് പെൺകുട്ടിയായി ലീ ചൂ നിയോ മാറി, 1919-ൽ സിംഗപ്പൂരിലെ കിംഗ് എഡ്വേർഡ് VII കോളേജ് ഓഫ് മെഡിസിനിൽ നിന്ന് ബിരുദം നേടി. ജനറൽ ആശുപത്രിയിലെ രണ്ട് സ്ത്രീകളുടെ വാർഡുകളുടെ മേൽനോട്ടത്തിൽ അസിസ്റ്റന്റ് സർജനായി അവർ ആദ്യം സേവനമനുഷ്ഠിച്ചു.
ലീ ചൂ നിയോ 1922 സെപ്റ്റംബർ 21-ന് 114 എമറാൾഡ് ഹില്ലിൽ വച്ച് ടിയോ കൂൺ ലിമിനെ വിവാഹം കഴിച്ചു, കൂടാതെ ഒരു മകനും, ലയണൽ ടിയോ ചെങ് ആനും, എലീൻ ടിയോ ചെങ് സിം, വിന്നി ടിയോ ചെങ് കിം എന്നീ രണ്ട് പെൺമക്കളും ജനിച്ചു. വർഷങ്ങളോളം സർക്കാർ സർവീസിൽ ജോലി ചെയ്ത ശേഷം ജോലി രാജിവെച്ച് ഭർത്താവിനെ അനുഗമിച്ച് ക്വാലാലംപൂരിൽ ബിസിനസ്സ് നടത്തി. എന്നിരുന്നാലും, 1930-ൽ, അവർ സിംഗപ്പൂരിലേക്ക് മടങ്ങി, ബ്രാസ് ബാസാ റോഡിൽ സ്വന്തം ക്ലിനിക്ക് ലീ ഡിസ്പെൻസറി തുറന്നു. അവിടെ പ്രസവ പരിചരണത്തിൽ ആയിരുന്നു വൈദഗ്ദ്ധ്യം.
അവളുടെ മെഡിക്കൽ ജോലിക്ക് പുറമേ, 1915-ൽ സ്ഥാപിതമായ ചൈനീസ് ലേഡീസ് അസോസിയേഷൻ ഓഫ് മലയയുടെ (പിന്നീട് ചൈനീസ് വിമൻസ് അസോസിയേഷൻ എന്ന് വിളിക്കപ്പെട്ടു) സ്ഥാപകയും ആയിരുന്നു, അത് യുദ്ധത്തിനായി ഫണ്ട് സ്വരൂപിക്കുകയും ആഭ്യന്തര കഴിവുകൾ പഠിപ്പിക്കുകയും ഔട്ട്ഡോർ സ്പോർട്സ് അവതരിപ്പിക്കുകയും ഒരു രക്ഷാപ്രവർത്തനം സ്പോൺസർ ചെയ്യുകയും ചെയ്തു. അപകടസാധ്യതയുള്ള സ്ത്രീകൾക്കുള്ള വീട്. വർഷങ്ങളോളം അസോസിയേഷന്റെ ഓണററി സെക്രട്ടറിയായി പ്രവർത്തിച്ചു. 1925-ൽ അവരും മറ്റ് രണ്ട് സ്ത്രീകളും ചൈനീസ് വിവാഹ കമ്മിറ്റിയിൽ നിയമിക്കപ്പെട്ടു, അത് സ്ട്രെയിറ്റ് സെറ്റിൽമെന്റുകളിൽ ചൈനീസ് വിവാഹവും വിവാഹമോചനവും നിയന്ത്രിക്കുന്നതിനുള്ള നിയമങ്ങളുടെ ആവശ്യകതയെക്കുറിച്ച് അന്വേഷിച്ചു. സ്ത്രീകൾ ബഹുഭാര്യത്വം അവസാനിപ്പിക്കണമെന്ന് ചൈനീസ് വിവാഹ കമ്മിറ്റി കണ്ടെത്തി, പുരുഷന്മാർ അങ്ങനെ ചെയ്തില്ല; അവരുടെ കണ്ടെത്തലുകൾ 1961-ലെ ബഹുഭാര്യത്വത്തെ നിയമവിരുദ്ധമാക്കിയ സ്ത്രീകളുടെ ചാർട്ടർ പാസാക്കുന്നതിന്റെ പ്രാഥമികമായിരുന്നു.
ലീ ചൂ നിയോ 1947 സെപ്റ്റംബർ 7-ന് അന്തരിച്ചു, അവരെ അടക്കിയത് സിംഗപ്പൂരിലെ ബുക്കിറ്റ് ബ്രൗൺ ചൈനീസ് സെമിത്തേരിയിലാണ്.
സിംഗപ്പൂർ വിമൻസ് ഹാൾ ഓഫ് ഫെയിം 2014-ൽ സൃഷ്ടിക്കപ്പെട്ടു, അതേ വർഷം തന്നെ "ആരോഗ്യം" എന്ന വിഭാഗത്തിൽ ലീ ചൂ നിയോയെ അതിൽ ഉൾപ്പെടുത്തി.
റഫറൻസുകൾ
വർഗ്ഗം:1947-ൽ മരിച്ചവർ വർഗ്ഗം:1895-ൽ ജനിച്ചവർ വർഗ്ഗം:വനിതാ ഭിഷഗ്വരർ വർഗ്ഗം:Articles containing simplified Chinese-language text
ചപ്പാഡ ഡോസ് വെയ്‍ഡെയ്‍റോസ് ദേശീയോദ്യാനം
ചപ്പാഡ ഡോസ് വെയ്‍ഡെയ്‍റോസ്, (Portuguese: Parque Nacional da Chapada dos Veadeiros), ബ്രസീലിലെ ചപ്പാഡ ഡോസ് വെയ്‍ഡെയ്‍റോസ് എന്ന 1.8 ബില്യൺ വർഷങ്ങൾ പഴക്കമുള്ള പുരാതന പീഠഭൂമിയിൽ സ്ഥിതി ചെയ്യുന്ന ഒരു ദേശീയ ഉദ്യാനമാണ്. ബ്രസീലിയൻ സംസ്ഥാനമായ ഗോയിയാസിൽ സ്ഥിതിചെയ്യുന്ന ഈ ദേശീയോദ്യാനം രൂപീകരിച്ചത് 1961 ജനുവരി 11 ന് അക്കാലത്തെ പ്രസിഡന്റ് ജസ്സിലിനോ കുബിറ്റ്സ്ചെക് ആണ്. 2001 ൽ യുനെസ്കോ ഒരു ലോക പൈതൃക സ്ഥലമായി അംഗീകരിച്ചു. ആൾട്ടോ പരൈസോ ഡി ഗോയിയാസ്, കവൽകാൻറ്റെ, കോളിനാസ് ഡു സുൾ എന്നീ മുനിസിപ്പാലിറ്റികളിലായി 655 ചതുരശ്ര കിലോമീറ്റർ (253 ചതുരശ്ര മൈൽ) പ്രദേശത്ത് ഈ ദേശീയോദ്യാനം വ്യാപിച്ചുകിടക്കുന്നു. ദേശീയോദ്യാനത്തിൻറെ പരിപാലനഉത്തരവാദിത്തം ചിയോ മെൻഡസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്സിറ്റി കൺസർവേഷനിൽ നിഷിപ്തമാണ്.
കാലാവസ്ഥ
ഈ ദേശീയോദ്യാനമേഖലയിലെ ശരാശരി വാർഷിക താപനില 24-26 ഡിഗ്രി സെൽഷ്യസ് വരെയാണ്. കുറഞ്ഞത് 4-8 ഡിഗ്രി സെൽഷ്യസ് വരെ ഉയരാറുണ്ട്. പരമാവധി താപനില 40-42 ഡിഗ്രി സെൽഷ്യസ് വരെ ഉയരാറുണ്ട്.
ഉയരം
600 മുതൽ 1650 മീറ്റർ വരെ ഉയരത്തിൽ സ്ഥിതിചെയ്യുന്ന ഈ പ്രദേശം, മധ്യ ബ്രസീലിലെ ഏറ്റവും ഉയരംകൂടിയ സമതലമാണ്. ഗോയിയാസ് സംസ്ഥാനത്തിലെയും ഉദ്യാനത്തിലെയും ഏറ്റവും ഉയർന്ന പ്രദേശം സമുദ്രനിരപ്പിന് 1691 മീറ്റർ ഉയരത്തിൽ സ്ഥിതിചെയ്യുന്ന സെറ ഡ സൻറാനയാണ്.
ശിലാരൂപീകരണം
ഈ പ്രദേശത്ത് വനത്തിൻറെ  വളർച്ച ഇപ്പോഴും കാണപ്പെടുന്നുണ്ട്. 25-ൽ അധികം ഓർക്കിഡ് വർഗ്ഗങ്ങളെ ഇവിടെ കാണുവാൻ സാധിക്കുന്നതാണ്. കൂടാതെ മറ്റു ബ്രസീലിയൻ ഇനങ്ങളായ pau d'arco roxo, copaíba (കോപ്പ മരം), aroeira (കാലിഫോർണിയ പെപ്പർ മരം), tamanqueira (കോർക്ക് മരം), terivá (പനയുടെ ഇനത്തിൽപ്പെട്ട ഒരു മരം), buritis (വൈൻ പാം) and Babaçu (Babassu) എന്നീവയും ഈ പ്രദേശത്തു സുലഭമായി കാണുന്നു.
ടോക്കാൻറിൻ നദിയുടെ ഒരു പോഷകനദിയായ റിയോ പെട്രോ ആണ് ഈ ദേശീയോദ്യാനത്തിലുള്ള പ്രധാന നദി. റിയോ പെട്രോ ഫാൾസ് (120 മീറ്റർ ഉയരം, അടിവാരത്തിൽ 80 മീറ്റർ), കരിയോക്കാസ് ഫാൾസ് തുടങ്ങിയ നിരവധി വെള്ളച്ചാട്ടങ്ങളും ഉദ്യാനത്തിനുള്ളിൽ നിലനിൽക്കുന്നു. 40 മീറ്റർ (130 അടി) ഉയരമുള്ള മനോഹരമായ മലയിടുക്കുകളും 300 ചതുരശ്ര മീറ്റർ (3,200 ചതുരശ്ര അടി) അഗാധതയുമുളള താഴ്വരകളും ചേർന്നതാണ് ഈ ദേശീയോദ്യാനം.
വെള്ളച്ചാട്ടങ്ങൾ
ചപ്പഡ ഡോസ് വെയ്‍ഡെയ്‍റോസ് ദേശീയോദ്യാനം അതിൻറെ വെള്ളച്ചാട്ടങ്ങൾക്ക് പ്രശസ്തമാണ്. 80 മീറ്റർ മുതൽ 120 മീറ്റർ വരെ ഉയരമുള്ളവയിൽ കൊറെഡെയ്റാസ്, കാന്യോൺ I, കാന്യോണ് II, കറിയോക്വിൻഹാസ് വെള്ളച്ചാട്ടം, ജാർഡിം ഡി മൈട്രേയ എന്നിവ ഉൾപ്പെടുന്നു
നിയന്ത്രിത പ്രവേശനമുള്ള സ്ഥലങ്ങളിലുള്ള വെള്ളച്ചാട്ടങ്ങളിൽ, അഗ്വാസ് ക്വെൻറെസ്, മൊറാഡ ഡൊ സോൾ, ബാൻഹോ ഡാസ് ക്രിയൻകാസ് & വെയ്‍ൽ ഡാസ് അൻഡോറിൻഹാസ്, സാൾട്ടോ ഡൊ റെയ്സാമ & കാന്യോൺ ഡൊ റിയോ സാവോ മിഗ്വെൽ, വെയ്‍ൽ ഡ ലുവ, കച്ചോയിറാസ് അൽമെസെഗാസ് I & അൽമെസെഗാസ് II, കച്ചോയിറ ഡി ബെൻറോ, കറ്റററ്റാസ് ഡൊ റിയോ ഡോസ് കൌറോസ്,  കച്ചോയിറ ഡൊ റിയോ ക്രിസ്റ്റൽ, കച്ചോയിറ ഡോസ് അഞ്ചോസ് ഇ ഡോസ് അർക്കാഞ്ചോസ്, അഗ്വ ഫ്രിയ, കച്ചോയിറ ഡോ റിയോ ഡാസ് അൽമാസ്, പോക്കോ എൻകാൻറഡോ,  സെർട്ടാവോ സെൻ, കച്ചോയിറ ഡോ റിയോ മക്കാക്കോ,  ടെറിറ്റോറിയോ കലുങ്ക, ലാഗോ സെറ ഡാ മെസ, ബോകൈനാ ഡൊ ഫരിയ, കച്ചോയിറ ഡാസ് നീവ്സ്, മിറാൻഡെ ഡൊ പൂസോ അൾട്ടോ,  ആൽപസ് ഗൊയ്നോസ്, കച്ചോയിറ ഡൊ സന്താന, കച്ചോയിറ ഡാ ആവേ മരിയ, മൊറാഡ ഡോ സോൾ, പെഡ്ര എസ്ക്രീത്ത, കച്ചോയിറ ഡാസ് പെഡ്രാസ് ബോണിറ്റാസ്, കച്ചോയിറ സാന്ത ബാർബ റ, കച്ചോയിറ കപ്പിവര, കച്ചോയിറ കണ്ടരു, കച്ചോയിറാസ് ബറോക്കോ, കച്ചോയിറാസ് ഡൊ പ്രതിൻഹ, കച്ചോയിറ റീ ഡൊ പ്രാറ്റ, കച്ചോയിറാസ് ഡൊ കുറിയോള, കച്ചോയിറ ഡൊ സാവോ ബർത്തലോമ്യൂ, കച്ചോയിറാസ് വെരെഡാസ്, പോണ്ടെ ഡി പെഡ്ര തുടങ്ങിയവയാണ്.
പ്രാദേശിക ജന്തുജാലങ്ങൾ
ഈ പ്രദേശത്തിൻറെ അതിസമ്പന്നമായ ജന്തുജാലങ്ങളിൽ പലതും വംശനാശഭീഷണി നേരിടുന്നവയാണ്. പാമ്പാസ് മാനുകൾ (പ്രാദേശികമായി veado campeiro എന്നു വിളിക്കുന്നു), ചതുപ്പു മാനുകൾ (cervo do pantanal), മാൻഡ് ചെന്നായ് (lobo guará), ജഗ്വാർ, റിയ (ema), സെറീമ (ചെറുതരം പക്ഷി), ടപെറ്റി (ഒരു തരം മുയൽ), ഭീമൻ ഇത്തിൾപ്പന്നി (tatu canastra), ഈനാംപേച്ചി (tamanduá), കാപിബാര (capivara, ഒരു തരം ഭീമൻ എലിവർഗ്ഗം), ടാപ്പിർ (anta, തെക്കു കിഴക്കേ ഏഷ്യയിലും തെക്കേ അമേരിക്കയിലും മാത്രം കണ്ടു വരുന്ന പന്നിയെപ്പോലെയുള്ള ചെറിയ തുമ്പിക്കൈയുള്ള രാത്രിഞ്ചരജന്തു), ഗ്രീൻ-ബീക്ക്ഡ് ടൂക്കൻ (tucano de bico verde), കരിങ്കഴുകൻ (urubu), കിങ് വൾച്ചർ (urubu rei) എന്നിവയാണ് വംശനാശഭീഷണിയുള്ള ജീവികളിൽ ഏതാനും ചിലത്.
അവലംബം
വർഗ്ഗം:യുനെസ്കോ ലോകപൈതൃകസ്ഥാനങ്ങൾ വർഗ്ഗം:ബ്രസീലിലെ ദേശീയോദ്യാനങ്ങൾ
ആഭ്യന്തര സെക്രട്ടറി - ഇന്ത്യ
ആഭ്യന്തര മന്ത്രാലയത്തിന്റെ ഭരണപരമായ തലവനാണ് ആഭ്യന്തര സെക്രട്ടറി ( IAST : Gṛiha Sachiva गृह सचिव ). ഇന്ത്യാ ഗവൺമെന്റിന്റെ സെക്രട്ടറി റാങ്കിലുള്ള വളരെ മുതിർന്ന ഐഎഎസ് ഉദ്യോഗസ്ഥനാണ് ഈ പദവി വഹിക്കുന്നത്. അജയ് കുമാർ ഭല്ലയാണ് നിലവിലെ ആഭ്യന്തര സെക്രട്ടറി. സിആർപിഎഫ്, സിഐഎസ്എഫ്, ബിഎസ്എഫ് തുടങ്ങിയ എല്ലാ കേന്ദ്ര സായുധ പോലീസ് സേനകളും കേന്ദ്ര പോലീസ് സംഘടനകളും കേന്ദ്ര ആഭ്യന്തര സെക്രട്ടറിയുടെ ഭരണ നിയന്ത്രണത്തിന് കീഴിലാണ്. നയരൂപീകരണതിതിലും ഭരണത്തിലും മറ്റ് എല്ലാ കാര്യങ്ങളിലും കേന്ദ്ര ആഭ്യന്തര മന്ത്രിയുടെ മുഖ്യ ഉപദേഷ്ടാവാണ്. കേന്ദ്ര ആഭ്യന്തര സെക്രട്ടറിയുടെ തസ്തിക സംസ്ഥാനങ്ങളിലെ ചീഫ് സെക്രട്ടറിക്ക് തുല്യമാണ്. കേന്ദ്ര ആഭ്യന്തര സെക്രട്ടറി ഏഴാം കേന്ദ്ര ശമ്പള കമ്മിഷന്റെ ശമ്പള തലം 17-ൽ ശമ്പളം വാങ്ങുന്നു. അതായത് ചീഫ് സെക്രട്ടറിയുടെ ശമ്പളത്തിന് തുല്യം, പ്രതിമാസം 2,25,000+മറ്റ് അലവൻസുകൾ
ഇന്ത്യാ ഗവൺമെന്റിന്റെ സെക്രട്ടറി എന്ന നിലയിൽ, ഇന്ത്യൻ ഓർഡർ ഓഫ് പ്രിസിഡൻസിൽ ആഭ്യന്തര സെക്രട്ടറി 23-ാം സ്ഥാനത്താണ്.
അധികാരങ്ങൾ, ഉത്തരവാദിത്തങ്ങൾ, പോസ്റ്റിംഗുകൾ
ആഭ്യന്തര മന്ത്രാലയത്തിന്റെ അഡ്മിനിസ്ട്രേറ്റീവ് തലവനാണ് ആഭ്യന്തര സെക്രട്ടറി, കൂടാതെ ആഭ്യന്തര മന്ത്രാലയത്തിനുള്ളിലെ നയത്തിന്റെയും ഭരണത്തിന്റെയും എല്ലാ കാര്യങ്ങളിലും ആഭ്യന്തര മന്ത്രിയുടെ പ്രധാന ഉപദേശകനുമാണ്.
ആഭ്യന്തര സെക്രട്ടറിയുടെ ചുമതല ഇപ്രകാരമാണ്:
ശമ്പളം, താമസം, പെർക്വിസിറ്റുകൾ
ആഭ്യന്തര സെക്രട്ടറിക്ക് ഡിപ്ലോമാറ്റിക് പാസ്‌പോർട്ടിന് അർഹതയുണ്ട്. കേന്ദ്ര ആഭ്യന്തര സെക്രട്ടറിയുടെ ഔദ്യോഗിക വസതിയാണ് 3, ന്യൂ മോട്ടി ബാഗ്, ന്യൂഡൽഹി , ഒരു ടൈപ്പ്-8 ബംഗ്ലാവ്.
ആഭ്യന്തര സെക്രട്ടറി ഇന്ത്യാ ഗവൺമെന്റ് സെക്രട്ടറിയുടെ റാങ്കിലുള്ളതിനാൽ, അദ്ദേഹത്തിന്റെ ശമ്പളം സംസ്ഥാന ഗവൺമെന്റുകളുടെ ചീഫ് സെക്രട്ടറിമാർക്കും, ഇന്ത്യൻ സായുധ സേന, ലെഫ്റ്റനന്റ് ജനറൽ തുടങ്ങിയ റാങ്കിലുള്ള വൈസ് ചീഫ് ഓഫ് ആർമി സ്റ്റാഫ്/കമാൻഡർമാർക്കും തുല്യമാണ്.
ഏഴാം ശമ്പള കമ്മീഷൻ പ്രകാരമുള്ള അടിസ്ഥാന ശമ്പളം
ഫർസാൻ ദ്വീപ്
ഭൂമിശാസ്ത്രം
ഫർസാൻ ദ്വീപ് സ്ഥിതി ചെയ്യുന്ന അക്ഷാംശ രേഖാംശങ്ങൾ 16.70583°N, 41.98333°W ആണ്. ദ്വീപിലെ പ്രധാന പട്ടണം ഫർസാൻ ആണ്. ജൈവവൈവിദ്ധ്യം കാത്തു സൂക്ഷിക്കുന്നതിന് ദ്വീപിനു ചുറ്റിലുമായി "ഫർസാൻ ഐലൻറ് മറൈൻ സാങ്ച്വരി" രൂപീകരിച്ചിരിച്ചിരിക്കുന്നു.
സുന്ദരമായി കൊത്തുപണികൾ ചെയ്ത കവാടങ്ങൾ സ്ഥിതി ചെയ്യുന്ന ഏതാനും പുരാവസ്തു ഖനന പ്രദേശങ്ങൾ ഇവിടെയുണ്ട്. കല്ലുകളിൽ അതിസൂക്ഷ്മമായി നടത്തിയ കൊത്തു പണികളുള്ള സുന്ദരമായ എടുപ്പുകൾ ഈ പ്രദേശത്തെ പള്ളികളിലും വീടുകളിലും മറ്റു കെട്ടിടങ്ങളിലും ദർശിക്കുവാൻ സാധിക്കുന്നതാണ്.
അൽ-ഖസ്സർ വില്ലേജ്
ഫർസാനിലെ ഈന്തപ്പനകൾ ഇടതിങ്ങി വളരുന്ന ഒരു പുരാതന ഗ്രാമമാണിത്. വില്ലേജിനു സമീപം കെദ്മി എന്ന സ്ഥലത്ത് സമചതുരാകൃതിയും ദീർഘചതുരാകൃതിയുമായ അനേകം ബൃഹത്തായ ശിലകൾ കാണപ്പെടുന്നു. ഈ നിർമ്മിതികൾ പുരാതന റോമൻ സ്തൂപങ്ങളെയും സ്തംഭങ്ങളെയും അനുസ്മരിപ്പിക്കുന്നതാണ്. ഈ മേഖലയിൽ ധാരാളം പരമ്പരാഗത ശൈലിയിൽ നിർമ്മിച്ച ഭവനങ്ങൾ കാണാൻ സാധിക്കുന്നു. പുരാതനമായ ഈ ഭവനങ്ങളിൽ ധാരാളം കൊത്തുപണികളും കാണപ്പെടുന്നു. ഈ ഭവനങ്ങൾ പഴയകാലത്തുണ്ടായിരുന്ന കച്ചവടക്കാരുടെയും മുത്തു വ്യാപാരം നടത്തിയിരുന്നവരുടേതുമായിരുന്നു
ഒട്ടമൻ കോട്ട
മേഖലയുടെ വടക്കൻ ഭാഗത്ത് 400 മീറ്റർ ഉയരമുള്ള മലയിൽ സ്ഥിതി ചെയ്യുന്ന തുർക്കികളുടെ കാലത്തെ കോട്ട പഴയകാലത്ത് പട്ടാളക്കാർ നിരീക്ഷണ പ്രവർത്തനങ്ങൾക്ക് ഉപയോഗിച്ചിരുന്നതാണ്. ഇവിടെ നിന്ന് ദ്വീപിലെ മിക്കവാറുമുള്ള തീരപ്രദേശങ്ങൾ നിരീക്ഷിക്കുവാൻ സാധിച്ചിരുന്നു.
ഫർസാനിലെ കണ്ടൽ വനം
ഫർസാൻ ദ്വീപിൻറെ വടക്കുഭാഗത്തായിട്ടാണ് കണ്ടൽ വനങ്ങൾ സ്ഥിതി ചെയ്യുന്നത്. വിവിധയിനം പക്ഷിമൃഗാദികൾ ഈ കണ്ടൽകാടുകൾക്കിടയിൽ ജീവിക്കുന്നു. ദേശാടനപ്പക്ഷികളുടെ ഒരു പ്രധാന പ്രജനന കേന്ദ്രം ഫർസാൻ ദ്വീപിലെ ഈ കണ്ടൽവനങ്ങളാണ്. ദേശാടനപ്പക്ഷികൾ ചേക്കേറുന്നതും കൂടുകെട്ടുന്നതും പ്രധാനമായി ഫർസാൻ ദ്വീപിലെ ഈ പ്രദേശത്താണ്. ഈ കാടുകളുടെ ധാരാളമായുള്ള വേരുപടലങ്ങൾക്കിടയിൽ വളരെയധികം സൂക്ഷ്മ ജീവികൾ കാണപ്പെടുന്നതിനാൽ ഇത് ധാരാളമായി മത്സ്യങ്ങളെ ഇവിടേയ്ക്ക് ആകർഷിക്കുന്നു. കണ്ടൽച്ചെടിയുടെ ശിഖരങ്ങളിൽ നിന്നു താഴേക്കു വളർന്ന് ചതുപ്പു നിലത്തു കൂടി താണിറങ്ങുന്ന താങ്ങുവേരുകൾ ഈ സസ്യങ്ങളുടെ മാത്രം പ്രത്യേകതയാണ്. കണ്ടൽ വനങ്ങൾക്കുള്ളിലൂടെ കൂടിപ്പിരിഞ്ഞു കിടക്കുന്ന ജലമാർഗ്ഗങ്ങളും ചെറു തടാകങ്ങളും സഞ്ചാരികളെ വളരെയധികം ആകർഷിക്കുന്നു.
കാലാവസ്ഥ
വെള്ളത്താൽ ചുറ്റപ്പെട്ടു കിടക്കുന്നതിനാൽ വർഷം മുഴുവൻ മിതമായ കാലാവസ്ഥായാണിവിടെ അനുഭവപ്പെടാറുള്ളത്. വേനൽക്കാലത്തെ ശരാശരി താപനില 66% ആർദ്രതയോടെ 30°C (86 F) ആണ്.
സംസ്കാരം
ഈ ദ്വീപിൽ വസിക്കുന്ന ജനങ്ങളിൽ ഏറിയ പങ്കും പരമ്പരാഗതമീൻ പിടുത്തക്കാരോ കടലിൽ മുങ്ങി മുത്തുവാരുന്നവരോ ആണ്. ഇതൊരു സംരക്ഷത പ്രദേശമാണ്.
ഹരീദ് (പാരറ്റ് ഫിഷ്) ആഘോഷം
ഫർസാൻ ദ്വീപ് ലോകത്തിലെ മറ്റു ദ്വീപുകളിൽ നിന്നു ചില കാര്യങ്ങളിൽ വ്യതിരിക്തമായിരിക്കുന്നു. അതിലൊന്ന് ഇവിടെ നടത്തപ്പെടുന്ന ഹരീദ് (പാരറ്റ് ഫിഷ്) ഫെസ്റ്റിവൽ ആണ്. വിനോദസഞ്ചാരകാലത്ത് ഈ മേഖലയിലെ ഒരു പ്രധാന ആഘോഷമാണിത്. ഹരീദ് മത്സ്യം അതീവരുചികരമായ ഒരു മത്സ്യമാണ്. ഈ മത്സ്യത്തിൻറെ തത്തയുമായുള്ള മുഖ സാദൃശ്യത്താൽ തദ്ദേശീയർ ഈ മത്സ്യത്തിന് കടൽതത്ത (സീ പാരറ്റ്) എന്നു പറയാറുണ്ട്. ഇത്തരം മത്സ്യങ്ങൾ എല്ലാ വർഷങ്ങളിലും ഏപ്രിൽ, മെയ് മാസങ്ങളിൽ ആഴം കുറഞ്ഞ ഈ തീരത്ത് എത്തുകയും അവയുടെ വരവു പ്രമാണിച്ച് ദേശവാസികൾ ഇതൊരു ആഘോഷമായി കൊണ്ടാടുകയും ചെയ്യുന്നു.
സസ്യജന്തുജാലങ്ങൾ
വിവിധയിനം ദേശാടനക്കിളികളെ ഫർസാൻ ദ്വീപിൽ കണ്ടുവരുന്നു. ദ്വീപ് ദേശാടനക്കിളികളുടെ ഒരു പ്രജനന കേന്ദ്രവും കൂടിയാണ് അതുപോലെ തന്നെ അറേബ്യൻ ചെങ്കവരിമാനിൻറ സ്വാഭാവിക ആവാസ കേന്ദ്രവുമാണീ പ്രദേശം. കുതിച്ചോടുന്ന 500 ൽ ഏറെയുള്ള അറേബ്യൻ മാൻകൂട്ടങ്ങളെ അപൂർവ്വമായി കാണാൻ സാധിക്കുന്നതാണ്. സൌദി വൈൽഡ് ലൈഫ് അതോറിറ്റി (SWA) യുടെ മേൽനോട്ടത്തിൽ ഈ ആവാസവ്യവസ്ഥ സംരക്ഷിച്ചുവരുന്നു. ആൾ താമസമില്ലാത്ത അനേകം ദ്വീപുകളിൽ ദേശാടനപ്പക്ഷികൾ കൂടുകൂട്ടി താമസിക്കുന്നു. പച്ചപ്പു കുറഞ്ഞ ദ്വീപാണെങ്കിലും വളരെ മനോഹരമായി കടൽത്തീരങ്ങളാണിവിടെയുള്ളത്.
ദ്വീപിലേയ്ക്കുള്ള യാത്രാ സൌകര്യം
ജിസാൻ പട്ടണത്തിൽ നിന്ന് ഫർസാൻ ദ്വീപിലേയ്ക്കുള്ള ദൂരം ഏകദേശം 50 കിലോമീറ്റർ (31 മൈൽ) ആണ്. സർക്കാർ ഉടമസ്ഥതിയിലുള്ള കടത്തു ബോട്ടുകളും സ്വകാര്യ ബോട്ടുകളും ഏതാനും വിനോദസഞ്ചാരക്കപ്പലുകളും ഇവിടേയ്ക്കു സർവ്വീസ് നടത്തുന്നുണ്ട്.
ഈ ദ്വീപിലേയ്ക്കുള്ള യാത്ര തികച്ചും സൌജന്യമാക്കിയിരിക്കുന്നു. മഹാമനസ്‌കരായ ഇവിടുത്തെ രാജാക്കന്മാരുടെ ജനങ്ങളോടുള്ള സ്നേഹവായ്പായി ഇതിനെ കണക്കാക്കാം. രണ്ടു കപ്പലുകൾ ദിവസവും ഓരോ വശത്തേയ്ക്കും സർവ്വീസ് നടത്തുന്നു. ഒന്നരമണിക്കൂർ സമയം കൊണ്ട് ജിസാൻ തുറമുഖത്തുനിന്ന് ദ്വീപിലെത്തിച്ചേരാൻ സാധിക്കും. കപ്പൽ സർവ്വീസ് എല്ലാ ദിവസങ്ങളിലും ഫർസാനിൽ നിന്ന് ജിസാനിലേയ്ക്ക് രാവിലെ 7-30 മുതൽ 3-30 വരെയും ജിസാനിൽ നിന്നു ഫർസാനിലേയ്ക്ക് പകൽ സമയം 7-30 മുതൽ 3-30 വരെയും ഉണ്ട്.കപ്പൽ പുറപ്പെടുന്നതിന് ഒരു മണിക്കൂർ മുമ്പ് ഐ.ഡി. കാർഡ് സമർപ്പിച്ച് പോർട്ട് കൌണ്ടറിൽ നിന്ന് യാത്രയ്ക്കുള്ള ടിക്കറ്റുകൾ കരസ്ഥമാക്കാവുന്നതാണ്. ടിക്കറ്റ് മുൻകൂർ ബുക്കിംഗിനും സൌകര്യമേർപ്പെടുത്തിയിരിക്കുന്നു. ദ്വീപിലേയ്ക്ക് വാഹനം കൊണ്ടുപോകാനും കപ്പലിൽ സൌകര്യമുണ്ട്, പക്ഷേ പരിമിതമായ സ്ഥലമേ കപ്പലിൽ ഇതിനായിട്ടുള്ളൂ.
കപ്പലുകളിൽ ഏകദേശം 35 മുതൽ 40 വരെ കാറുകളും അറുപതിനു മേലുള്ള യാത്രക്കാരെയും വഹിക്കുവാൻ സാധിക്കും. ജിസാൻ പട്ടണത്തിൽ നിന്നും ഫർസാൻ ദ്വീപിലേയ്ക്ക് കടത്തു ബോട്ടുകളിൽ ഒന്നര മണിക്കൂർ മുതൽ രണ്ടു മണിക്കൂർ വരെ സമയം സഞ്ചരിച്ച് എത്തിച്ചേരാൻ സാധിക്കുന്നു.
12 പേരെ വഹിച്ചു കൊണ്ടു പോകാവുന്ന ചെറു ബോട്ടുകളിൽ സ്വകാര്യ വ്യക്തികളുടേതായുണ്ട്. 300 റിയാലിന് ഇതു വാടകയ്ക്ക് എടുക്കാൻ സാധിക്കും. ബോട്ടുകൾ സമയനിബന്ധനയില്ലാതെ ദ്വീപിൽ നിന്നു ജിസാനിലേയ്ക്കും തിരിച്ചും ആളുകളുടെ ആവശ്യാനുസരണം സർവ്വീസ് നട്ത്തുന്നു. ഏകദേശം ഒരു മണിക്കൂർ സമയം കൊണ്ട് ഇവയിൽ ദ്വീപിലെത്താവുന്നതാണ്.
ചികിത്സാ സൌകര്യങ്ങൾ
സൌദി അറേബ്യൻ സർക്കാർ 1986 ൽ ഇവിടെ "ഫർസാൻ ജനറൽ ഹോസ്പിറ്റൽ" എന്ന പേരിൽ ഒരു ആശുപത്രി നിർമ്മിച്ചിട്ടുണ്ട്. വിവിധ ചികിത്സാ രംഗങ്ങളിൽ വൈദഗ്ദ്ധ്യമുള്ള 35 ഡോക്ടർമാരുടെ ഒരു സംഘം ഇവിടെ സേവനമനുഷ്ടിക്കുന്നു. എക്സ്-റേ, അൾട്രാ സൌണ്ട് സ്കാനിംഗ് സൌകര്യങ്ങളും നിലവിലുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:സൗദി അറേബ്യ
പോൾ ഡി ഷെയു
ഒരു ഫ്രെഞ്ച്-അമേരിക്കൻ പര്യവേക്ഷകനും ജന്തുശാസ്ത്രത്തിൽ കാര്യമായ വിവരങ്ങൾ ലഭ്യമാക്കിയ വ്യക്തിയുമാണ് പോൾ ബെലോണി ഡി ഷെയു (1830s ഏപ്രിൽ 29, 1903). 1860 കളിൽ ഗോറില്ലകളുടെ അസ്തിത്വം സ്ഥിരീകരിച്ച ആദ്യത്തെ ആധുനിക യൂറോപ്യനായിരുന്നു അദ്ദേഹം. മധ്യ ആഫ്രിക്കയിലെ പിഗ്മി ജനവിഭാഗത്തെപ്പറ്റിയും അദ്ദേഹം പുറംലോകത്തെ അറിയിച്ചു. സ്കാൻഡിനേവിയയുടെ ചരിത്രാതീതകാലത്തെപ്പറ്റിയും അദ്ദേഹം ഗവേഷണം നടത്തുകയുണ്ടായി.
ജീവിതരേഖ
1831 (1835 എന്നും 1839 എന്നും പറയപ്പെടുന്നുണ്ടെങ്കിലും ആധുനിക ഗവേഷകരുടെ സമവായത്തിൽ 1831 എന്ന് കാണുന്നു ) ജൂലൈ 31-ന് (മാസവും ദിവസവും എല്ലാ റിപ്പോർട്ടുകളിലും ഒരേ പോലെ കാണുന്നു) പോൾ ഡി ഷെയു ജനിച്ചു. ഫ്രാൻസിലാണോ അമേരിക്കയിലാണോ ജനിച്ചത് എന്നതിനെക്കുറിച്ചും വിരുദ്ധാഭിപ്രായങ്ങളുണ്ട്. ശാസ്ത്രരംഗത്ത് പോലും വംശീയത നിലനിന്ന അക്കാലത്ത് ആഫ്രിക്കൻ ജനതയെക്കുറിച്ച് ബുദ്ധിവികാസം പ്രാപിക്കാനോ നാഗരികത കൈവരിക്കാനോ കഴിയാത്തവർ എന്ന മുൻവിധി നിലനിന്നിരുന്നതിനാൽ, തന്റെ മാതാപിതാക്കളുടെ ആഫ്രിക്കൻ വംശമിശ്രണം മറച്ചുവെക്കാൻ ഡി ഷെയു ശ്രമിച്ചു എന്ന് വിലയിരുത്തപ്പെട്ടിട്ടുണ്ട്. 1852-ൽ അമേരിക്കയിലേക്ക് സകുടുംബം കുടിയേറിത്താമസിച്ചു.
ആഫ്രിക്കയിൽ
1963 മുതൽ 1865 വരെ നടത്തിയ പര്യവേഷണത്തിലൂടെ പിഗ്മി ജനസമൂഹത്തെ കുറിച്ചുള്ള വിവരങ്ങൾ സ്ഥിരീകരിക്കാനും ഡി ഷെയു വിന് സാധിച്ചു. വേട്ടയാടിയ ഗോറില്ലയുടെ ശരീരവും മറ്റ് സ്റ്റഫുചെയ്ത മൃഗങ്ങളെയുമൊക്കെ വിവിധ മ്യൂസിയങ്ങൾക്കായി അദ്ദേഹം വിറ്റു.
1861-ലും 1867-ലുമായി രണ്ട് പര്യവേക്ഷണങ്ങളുടെയും വിവരണങ്ങൾ പുറത്തിറങ്ങി. 1872-ൽ ദ കൺട്രി ഓഫ് ഡ്വാർഫ്സ്  എന്ന വിവരണവും പുറത്തിറങ്ങി.
വലത്ത്‌|ലഘുചിത്രം| ഒരു ഗോറില്ലയോടൊപ്പം ഡു ചില്ലുവിന്റെ ചിത്രം തുടക്കത്തിൽ ഡി ഷെയുവിന്റെ വാദങ്ങളുടെ വിശ്വാസ്യത സംശയിക്കപ്പെട്ടെങ്കിലും പതുക്കെ അവ അംഗീകരിക്കപ്പെട്ടുതുടങ്ങി. പാരീസ്, ലണ്ടൻ, ന്യൂയോർക്ക് എന്നിവിടങ്ങളിലെ പ്രഭാഷണങ്ങൾക്കായി ഡി ഷെയു ഓടിനടന്നു. അദ്ദേഹം വിവരിക്കുന്ന പല സാഹസങ്ങളും ആഫ്രിക്കയിൽ അദ്ദേഹത്തോടൊപ്പമുണ്ടായിരുന്ന തദ്ദേശീയരുടെ കഥകളുടെ പുനർനിർമ്മാണമാണെന്ന് എൻസൈക്ലോപീഡിയ ബ്രിട്ടാനിക്ക വിലയിരുത്തുന്നുണ്ട്.
ബാഹ്യ ലിങ്കുകൾ
വർഗ്ഗം:ഫ്രഞ്ച് ജന്തുശാസ്ത്രജ്ഞർ വർഗ്ഗം:അമേരിക്കൻ നരവംശശാസ്ത്രജ്ഞർ വർഗ്ഗം:അമേരിക്കൻ ജന്തുശാസ്ത്രജ്ഞർ വർഗ്ഗം:അമേരിക്കൻ ഐക്യനാടുകളിലെ ഫ്രഞ്ച് കുടിയേറ്റക്കാർ വർഗ്ഗം:1903-ൽ മരിച്ചവർ വർഗ്ഗം:1830-കളിൽ ജനിച്ചവർ